Mogu li se srpske diplomate odbraniti od Haradinajevih terorista - Sputnjik Srbija\n19:04 10.01.2017 (osveženo 19:30 10.01.2017) Preuzmite kraći link\nDržave na čijim teritorijama se nalaze ambasade Srbije dužne su da pruže punu zaštitu osoblju naših diplomatsko-konzularnih predstavništava, saglasni su sagovornici Sputnjika.\nMinistar spoljnih poslova Srbije Ivica Dačić izjavio je, pozivajući se na zapadne obaveštajne službe, da pripadnici albanske dijaspore nameravaju da zauzmu zgrade ambasada Srbije u pojedinim zemljama.\nVladislav Jovanović, bivši šef diplomatije Savezne Republike Jugoslavije, kaže da su države uspostavljanjem diplomatskih odnosa i razmenom ambasadora prihvatile obavezu da pruže punu zaštitu osoblju ambasade na svojoj teritoriji.\nSlabost prema Haradinaju\n„Dešavaju se iznimne situacije gde teroristi uspevaju da probiju taj štit i da naprave neki krvavi incident, međutim, to je ipak veoma retko u odnosu na praksu da se pruža puna zaštita diplomatskom osoblju i njihovim zgradama“, kaže Jovanović za Sputnjik.\nMomir Stojanović, bivši šef Vojno-bezbednosne službe (VBA) kaže da mu nije jasno zašto je ministar izneo takve informacije u javnost, jer se u praksi o takvim stvarima depešama upoznaju zemlje domaćini, koje su odgovorne za bezbednost naših diplomatsko-konzularnih predstavništava, i od njih se očekuje da preduzmu mere njihove zaštite.\nMere koje bi trebalo da preduzmu zemlje-domaćini su obaveštajne — prikupljanje obaveštajnih podataka i njihova provera, zatim praćenje aktivnosti ekstremne albanske emigracije, pojačane mere fizičke, tehničke i svake vrste zaštite ambasade, kao i stalni kontakt sa osobljem diplomatsko-konzularnih predstavništava.\nPrema Jovanovićevim rečima, razlog zbog kog su se Albanci odlučili na zauzimanje ambasada Srbije je znak slabosti prema Haradinaju jer ne mogu da dokažu da je nevin i da nije odgovoran za razne zločine.\n„Mekši put“ Zapada\n„Zato će verovatno i Albanija i Albanci u Prištini zatražiti od sadašnjih zaštitnika na Zapadu da izvrše pritisak na Srbiju kako bi odustala od poternice. Međutim, ne bih mogao da očekujem da bi Zapad mogao da vrši direktan i grub pritisak na Srbiju s obzirom na razvijene odnose koje imamo s njima i zbog njihovog očekivanja da se ne ometa naše kretanje ka EU, što im je i geopolitički i strategijski veoma značajno“, smatra Jovanović.\nOn smatra da će se Zapad, verovatno, pozvati na specijalni međunarodni sud koji je stvoren za suđenje Albancima za zločine na Kosovu, što će verovatno biti metod da se „Srbiji dâ nešto što bi mogao biti ’mekši put‘ ili časniji izlaz iz ove situacije“.\n„Da li će to biti dovoljno, to je pitanje, jer taj specijalni sud se nagoveštava četiri, pet godina, a na njegovom čelu je Amerikanac, što pokazuje da postoji politički interes da se nad tim sudom zadrži jedan nadzor kako njegovi rezultati ne bi škodili političkim potrebama i interesima Zapada u vezi sa Kosovom i Metohijom“, smatra Jovanović.\nStojanović je uveren da će Haradinaja pustiti na slobodu kao što su ga i Slovenci pustili, i dodaje da je žalosno da „kosovsko društvo ozbiljnije postupa od Srbije kad je u pitanju zaštita njihovih građana“.\n„Mislim da će rasti pritisak na Francusku nekih uticajnih zemalja koje su odgovorne za dešavanja na Kosovu i mi ćemo opet prisustvovati njegovom puštanju na slobodu“, kaže Stojanović.\n„Anđeosko lice“ zapadnih službi\nNa pitanje zašto su albanski ekstremisti najosetljiviji prema Haradinaju, bivši šef diplomatije SRJ kaže da je on bio „najizloženiji u politici odmazde prema srpskom stanovništvu“, a sa druge strane, on i Tači su ključne figure u OVK i njihovo dovođenje u vezu sa zločinima i eventualna njihova osuda mogla bi baciti tamnu senku na političke ciljeve OVK.\nPoslat zahtev za izručenje Haradinaja\n„Tako da će, verovatno, i tokom rada specijalnog suda, ako on ikada počne ozbiljno da radi, biti mnogo sabotaža i uticaja na rad kroz eliminaciju dokaza i svedoka kao što je bilo i u vreme suđenja u Hagu. Cilj je da se tzv. plemenita oslobodilačka borba OVK ničim ne ukalja jer ako bi se ona dovela u pitanje, onda bi i sadašnji maksimalni politički zahtevi kosovskih Albanaca za sopstvenom državom mogli da dođu pod udar i ne bi se više mogli braniti tim ’anđeoskim‘ argumentima o sebi kao žrtvi srpske strane“, kaže Jovanović.\nBivši šef VBA, s druge strane, podseća da je Ramuš Haradinaj od početka 90-ih godina prošlog veka bio vrlo blizak nemačkoj obaveštajnoj službi BND, da bi ga nemačka služba početkom 1998. zajedno sa Hašimom Tačijem ubacila na Kosovo da organizuje Albance da dignu ustanak.\n„Javna je tajna da je Hašim Tači jako blizak američkoj administraciji, odnosno obaveštajnom sektoru. Oba ta sektora, i nemački i američki, deluju sinhronizovano kad je u pitanju zaokruživanje nezavisnosti Kosova, tako da se oni neće mnogo potresti ako bude uhapšen Fatmir Ljimaj ili neko drugi, ali u slučaju hapšenja ključnih igrača poput Haradinaja i Tačija, vodeće zemlje EU i SAD će to pratiti i neće hladnokrvno gledati na to“, zaključuje Stojanović, koji je sedam godina bio načelnik bezbednosti na Kosovu.\nPodsećamo, tokom haškog procesa protiv Haradinaja, 19 svedoka i članova njihovih porodica su ubijeni, a brojni potencijalni svedoci odustali su od svedočenja. Većina svedoka ubijeno je u zasedama, vatrenim oružjem, a jedan je stradao u saobraćajnoj nesreći u Crnoj Gori.\nZajedno sa svedokom Tahirom Zemajom ubijeni su i njegov sin i supruga, a prilikom ubistva iz zasede svedoka Iljira Seljimaja stradala je i supruga njegovog brata.\nAnonimus iz Albanije preti Francuskoj zbog Haradinaja\nAlbanci u Evropi pozivaju na proteste zbog hapšenja Haradinaja (video)\nLunačekova o Haradinaju: EU da pritisne Srbiju da ga oslobode\nSnimak hapšenja Ramuša Haradinaja u Francuskoj\nambasade, hapšenje, napad, terorizam, Sud za zločine OVK, BND, VBA, Haški tribunal, OVK, Vladislav Jovanović, Ramuš Haradinaj, Momir Stojanović, Hašim Tači, Ivica Dačić, Nemačka, Kosovo i Metohija, Francuska, Srbija


Audi RS6 Avant 2014 | CARLANDER\nPiše: E. Kalender\t,\t6. prosinca 2012.\nAudi je objavio zvanične fotografije novog modela pod oznakom Audi RS6 Avant! Ovaj model bit će predstavljen najvjerovatnije na sajmu automobila u Ženevi u martu 2013. godine.\nNakon niza špijunskih slika konačno su objavljene i zvanične fotografije ovog sportaša. Audi RS6 dobio je agresivniji body kit kako to i obično biva na RS modelima. Tako su izmjenjeni prednji branik, tu su proširenja blatobrana, novi pragovi, novi zadnji branik sa difuzorom i zadnji spojler, LED dnevna svjetla, nova usisna maska sa maskom u obliku saća, točkove od 20 inča, a opciono je moguće poručiti i 21 inčne, i na kraju tu je novi ispušni sistem.\nOčekivano, pormjene su zahvatile i unutrašnjost, pa su sad tu neizostavna kožom presvučena sportska sjedišta, detalji od ugljeničnih vlakana kao i piano black detalji, aluminijumske nožne komande te još mnogo toga. Kada je riječ o mehanici onda moramo pomenuti pogon na sva četiri točka, a kada je motor u pitanju novi Audi RS6 pokreće 4.0-litreni twin-turbo V8 motor iz kojeg je izvučeno 560 KS i 700 Nm okretnog momenta, a motor je uparen sa osmostepenim tiptronic menjačem.\nSa ovakvom snagom Audi RS6 od 0-100 km/h ubrzava za 3,9 sekundi, a maksimalna brzina iznosi elektronski limitiranih 250 km/h. Maksimalna brzina nešto je veća u sa opcionim Dynamic paketom gdje RS6 može dohvatiti 280 km/h. Da tu nije kraj kad je maksimalna brzina u pitanju pobrinuo se paket Dymanic plus s kojim RS6 ide odličnih 305 km/h. Iako se radi o supersportskim performansama novi Audi RS6 može biti i ekonomičan automobil pa po fabričkim podacima prosječna potrošnja goriva iznosi 9,8 l/100 km.\nPored nevjerovatne snage ovaj automobil ima i odličan kočioni sistem sa standardnim diskovima promjera od 390 mm. Oni zahtjevniji mogu opciono poručiti karbonskokeramičke kočnice sa diskovima promjera od 420 mm, sva kliješta su crvenoj boji. I na sve ovo dolazi dodatno olakšanje za oko 100 kg u odnosu na svog prethodnika.\nTags:\t2012, Audi, Audi RS6 Avant 2014, automobili, novi Audi RS6 Avant, novosti, RS6 Avant, sajam automobila u ženevi 2013, sportski automobili, vijesti


Sastanak sa PKCG, Šćekić: Stimulisati domaće proizvođače\nPredsjednik opštine Berane Dragoslav Šćekić održao je sastanak sa predsjednikom Privredne komore Crne Gore Vlastimirom Golubovićem, njegovim saradnicima i predstavnicima poslovne zajednice – preduzetnicima u Beranama. Posjeta Beranama je dio programskih aktivnosti Privredne komore usmjerenih na jačanje saradnje sa lokalnim samoupravama.\nNa sastanku u zgradi Opštine razgovarano je o poslovanju privrednih sujekata u opštini Berane u prethodnoj godini, poslovnom ambijentu i mogućnostima unapređenja.\nPredsjednik opštine je ukazao na potrebu veće zastupljenosti domaćih prehrambenih proizvoda u turističko-ugostiteljskoj ponudi, što bi dodatno afirmisalo poljoprivredne proizvođače sa ovog i drugih područja. Smatra da su neophodne dodatne i konkretne mjere podrške crnogorskom turizmu koji usljed krize trpi najsnažnije udare.\n“Opština Berane prepoznaje da siva ekonomija ugrožava sve segmente privrede i da se moraju preduzeti odlučni koraci kako bi se suzbila”, kazao je predsjednik Šćekić.\nOcijenjeno je ovom prilikom da Opština ima veoma konkurentne poreske stope, čime, između ostalog doprinosi razvoju privrednih djelatnosti.\nPredsjednik komore je istakao da je borba protiv sive ekonomije u vrhu prioriteta ove asocijacije i tema broj jedan na godišnjim sastancima sa predsjednikom Vlade i ministrima.\n“Suzbijanje sive ekonomije je preduslov umanjenja opterećenja zarada po osnovu poreza i doprinosa. Neophodne su rigorozne kontrole nadležnih inspekcija kako bi se ova pojava suzbila”, rekao je Golubović.\nOn je tokom sastanka predstavio aktivnosti kojima privredna asocijacija doprinosi povoljnoj biznis klimi i ekonomskom razvoju.\nPosebno je potencirao uticaj Komore na unapređenje regulatornog okvira po mjeri privrednika, njenu značajnu ulogu u promociji crnogorskih proizvoda i kompanija kroz projekte Dobro iz Crne Gore, Kupujmo domaće i Domaći ukusi, te njihovo organizovano učešće na sajmovima i poslovnim forumima.\n“Komora ima istaknutu ulogu u reformi obrazovnog sistema u skladu sa potrebama tržišta rada, a naročito u promociji i implementaciji dualnog obrazovanja, u čijih 25 programa je u nedavno završenoj školskoj godini bilo uključeno više od 800 učenika iz 20 opština. Istaknutu ulogu Komora ima i u cjeloživotnom učenju – tokom 2019. godine organizovala je 76 edukacija iz oblasti unapređenje menadžmenta, radnih odnosa, marketinga i drugih, kojima je prisustvovalo 4.700 privrednika i zaposlenih u institucijama”, rekao je Golubović.\nU fokusu su bile i značajne aktivnosti Privredne komore za vrijeme epidemije bolesti Kovid-19.\n“Komora je od samog starta pratila izazove sa kojima se suočava privreda i u saradnji sa nadležnima doprinosila njihovom otklanjanju. Kreirala je online upitnik i call centar, putem kojih je dobijala zahtjeve kompanija i adresirala ih prema državi, doprinosila stabilnosti tržišta ključnih artikala, dala značajan doprinos kreiranju mjera podrške ekonomiji”, dodao je Golubović.\nBilo je riječi i o predstojećem trećem paketu mjera podrške koji će imati sanaciono-razvojni karakter, uz istaknutu ulogu Investiciono razvojnog fonda i poslovnih banaka, a predsjednik PKCG zahvalio je opštinama koje svojim mjerama daju doprinos saniranju negativnih posljedica korona-krize.\nSavjetnica predsjednika Komore Nina Drakić prezentovala je analize poslovanja privrednih subjekata koje je Komora uradila za sve lokalne samouprave i program sertifikacije po BFC standardu opština sa povoljnim poslovnim okruženjem.\n“Istaknuto je da investitori sertifikovane opštine prepoznaju kao sredine sa dobrim uslovima za poslovanje, što je veoma bitno za donošenje odluka o ulaganjima. Predstavnici lokalnih samouprava i kompanija pozvani su da privredne sporove efikasno rješavaju pred Arbitražnim sudom pri Privrednoj komori, a preduslov za to je da u ugovore koje sklapaju uvrste arbitražnu klauzulu”, navode u PKCG.\nTokom razgovora, privrednici su kao glavne izazove za privredu ovog kraja, između ostalih, identifikovali nedostatke u sistemu ustupanja drvne mase putem koncesija, nedovoljnu mogućnost malih firmi da dobiju poslove na tenderima i zastupljenost proizvoda sa sjevera u trgovinama drugih regiona, nedostatak stručnog kadra, visoku cijenu električne energije, sivu ekonomiju…\n“Korona kriza je pokazala da se ekonomija ne može oslanjati samo na turizam. Država je odlučna da u narednom periodu akcenat razvoja bude na proizvodnji, a posebnu šansu vidimo u energetici i agraru”, zaključio je Golubović.\nU posebnom fokusu bila je situacija u Rudniku uglja Berane, gdje je zbog visokih troškova i aktuelne krize obustavljena proizvodnja.\nPrema podacima Poreske uprave, završne račune za 2019. u opštini Berane predao je 441 privredni subjekat, što je 19,8 % više nego prethodne godine. Najveći broj ih je registrovan za poslove trgovine, prerađivačke industrije i usluga smještaja te ishrane. Ukupno su imali 2.040 zaposlenih, 15,1 % više nego 2018. godine.\nPrivredni subjekti iz Berana su u 2019. iskazali su ukupan prihod od 68,9 miliona eura, 22,4 % veći nego prethodne i dobit u vrijednosti od 4,5 miliona eura, 87,5 veću u odnosu na 2018.\nSastanku su prisustvovali privrednici –preduzetnici: Milan Zečević, Rade Bulat, Dejan Femić, Radisav Janković, Jovanka Bogavac i Mirjana Vučeljić.\nIz Opštine sastanku su prisustvovali : Rade Kljajić – potpredsjednik, Bojan Radošević – sekretar za finansije, Dubravka Jovančević – v.d. šefica Kabineta predsjednika opštine i Nikola Urošević – šef Biroa za odnose sa javnošću.


Slobodari: Informacije BIA o protestima posledica kolapsa državnih institucija - Izazov\nNovi magazin 11. jula 2020. 11:15\nFoto: Beta / Marko Drobnjakovic\nInformacije bezbednosnih organa o demonstracijama koje se više proteklih dana dešavaju u centru Beograda su posledica „šizofrene politike režima koja je dovela do kolapsa svih državnih institucija“, saopštila je Informativna služba Narodnog slobodarskog pokreta „Slobodari“.\nU današnjem saopštenju se ocenjuje i da su zvanične informacije „besmislice identične (onima) koje servira Krizni štab Vlade Srbije za suzbijanje epidemije korona virusa“.\nDodaju i da prema informacijama koje saopštava Bezbednosno-informativna agencija (BIA) u Srbiji su se „udružili fašisti sa Jevrejima i muslimanima“ i kako bi zajedno srušili predsednika Aleksandra Vučića.\n„Srpske bezbednosne službe zajedno sa vlašću svakim danom tonu sve dublje i dublje u gomili laži i priči za malu decu kojima besomučno zatrpavaju građane Srbije.\nPrema informacijama koje BIA daje medijima policiju na protestima napadaju desničari i fašisti, a strana podrška im dolazi od dva studenta iz Izraela i jednog radnika iz Tunisa“, navode „Slobodari, i dodaju da je ovakava narativ osmislio direktor Instituta za javnu politiku Vladimir Beba Popović.


Društvo i ekonomija: O pomeranju kazaljki odlučivaće građani, Srbija kako i EU - BalkaniYUm.TV '); } //]]>\nO pomeranju kazaljki odlučivaće građani, Srbija kako i EU\nGrađani EU će tek odlučivati o predlogu koji je usvojila Evropska komisija da se kazaljke na časovniku više ne pomeraju od 2021.\nSrbija će se uskladiti sa tom odlukom, izjavio je pomoćnik ministra privrede Aleksandar Starčević.\nTo što je EK usvojila predlog za ukidanje pomeranja vremena, objašnjava on za Tanjug, još ne znači da će doći do promene, zato što je potrebno da se dve trećine stanovništva EU izjasni da je za.\nKako kaže, kada se građani EU budu izjasnili, pristupiće se izradi neke direktive, na osnovu koje će sve zemlje članice EU imati obavezu ili će svaka zemlje ponaosob moći da odlučuje da li će uzeti zimsko ili letnje računanje vremena, odnosno kako će direktiva definisati vremenske zone.\n"Mi ćemo, kao zemlja koja pristupa EU, uskladiti naše zakonodavstvo sa tom direktivom. U tom kontekstu ćemo formirati radnu grupu koja će obuhvatiti šire javno mnjenje, kolege iz drugih ministarstava, sa raznih fakulteta, instituta i slično i nakon toga ćemo doneti odluku o promeni načina računanja vremena."\nPodsetio je da je Ministarstvo privrede pripremilo Zakon o računanju vremena i da je predlog bio usvojen na vlad prošle godine i prosleđen u skupštinsku proceduru.\n"Međutim, kada smo dobili naznaku da će doći do promene direktive EU, a oko koje smo se mi već usaglasili, mi smo povukli taj zakon iz procedure, ali Zakon o računanju vremena je u principu gotov i usklađen je sa direktivom EU, koja je sada važeća."\nZabeleženo je da je Nemačka je prva zakonski uvela letnje računanje vremena 1916. godine, podstaknuta ratnom potrebom za uštedom uglja.\nBritanci su na letnje računanje vremena prešli 1921. godine, a mnoge države članice EU tokom naftne krize sedamdesetih.\nU Srbiji se već 36 godina poslednjeg vikenda u oktobru pomeraju kazaljke sat unazad i tako prelazi na zimsko računanje vremena, a zatim u martu pomera sat unapred za prelazak na letnje računanje vremena.\nNeka istraživanja pokazuju da je prvi problem kod letnjeg računanja vremena to što su jutra veoma dugo mračna i da to ne odgovara severnim zemljama, gde zimi sviće dosta kasnije.\nStarčević kaže da je promena vremena, odnosno prelazak na letnje i zimsko računanje vremena uvedeno iz nekih ekonomskih razloga i da je to bilo pod plaštom energetske uštede, dok sada istraživanja ne pokazuju da su te uštede vidljive.\nStarčević je naveo da su neke zemlje EU pokušavale da dokažu da li to ima smisla, ali da se došlo do toga da su moguće uštede minorne.


Srbija kinezima duguje najmanje 8 milijardi dolara!? | Kosova.info\nDom|Najnovije|Srbija kinezima duguje najmanje 8 milijardi dolara!?\nSrbija kinezima duguje najmanje 8 milijardi dolara!?\nNova.rs već je pisala o skupom „poluzgraljaju“ kineskom predsednika i prvog čoveka Srbije, ali izgleda da će nam ovi zagrljaji u narednim godinama doneti isprazniti buđelare i uvući zemlju u ekonomski problem koji će biti teško rešiv.\nIz svega ovoga možemo da zaključimo da su upravo ovakvi aranžmani dozvolili kineskim investitorima da se ponašaju kako žele u Srbiji, ali i još jednom pokazalo u kakvoj će se teškoj situaciji Srbija naći kada potraživanja stignu na naplatu.\nSvjedočenja nakon ekplozije u Beogradskoj fabrici raketnog goriva: „Otvorena mu je lobanja od eksplozije“\nKamberi: U Srbiji se veličaju ratni zločinci a skida albanska zastava


Podrška nevladinom sektoru u prevenciji zloupotrebe droga\nDatum objave: 25.12.2018 13:33 | Autor: Ministarstvo zdravlja\nMinistarstvo zdravlja zaključilo je danas ugovore sa šest nevladinih o finansijskoj podršci za realizaciju projekata u okviru programa prevencije zloupotrebe droga među ključnim populacijama.\nZa nevladine organizacije CAZAS, JUVENTAS iz Podgorice, “Centar kreativnih vještina” iz Berana, “Euromost”, “Đakomo Adriatic” i “Manifest” iz Bijelog Polja opredijeljeno je preko 37 hiljada eura.\nGeneralni direktor Direkotrata za javno zdravlje dr Miro Knežević, koji je ispred Ministarstva zdravlja potpisao ugovore, istakao je da su i u Crnoj Gori, kao i u zemljama Evrope i svijeta, zloupotreba i nezakonit promet drogama i psihotropnim supstancama ozbiljan problem koji predstavlja prijetnju po zdravlje, sigurnost, socijalnu dobrobit i prosperitet opšte populacije, posebno mladih ljudi.\n- Strategija Crne Gore za sprečavanje zloupotrebe droga 2013-2020 je ključni strateški dokument države u rješavanju ovog globalnog problema. Ona je usklađena sa aktuelnim politikama koje Evropska unija vodi na ovom planu, kao i trenutnom nacionalnom situacijom vezanom za droge i naučnim saznanjima o ovom problematici. Ciljevi Strategije usmjereni su na unaprjeđenje i obezbjeđivanje različitih i visoko kvalitetnih kapaciteta i programa orjentisanih ka liječenju zavisnosti, te uvođenjem različitih pristupa u liječenju bolesti zavisnosti, kao i na podsticanje razvoja programa koji preveniraju predoziranje, infekcije i polno prenosive bolesti i obezbjeđivanje političke i finansijske podrške za realizaciju aktivnosti definisanih kao prioritet u akcionim planovima na lokalnom i nacionalnom nivou. Da bi ostvarili zacrtane ciljeve potrebna nam je pomoć i saradnja sa nevladinim organizacijama koje se bave sprečavanjem zloupotrebe droga. Kroz finansijsku podršku njihovim projektima željeli smo da damo doprinos, kako bi zajednički radili prvenstveno na prevenciji, a onda na suzbijanju zloupotrebe droga, istakao je dr Knežević.\nPredsjednik NVO “Euromost” Almer Mekić izrazio je zadovoljstvo što je od šest nevladinih organizacija koje su dobile sredstva, četiri sa sjevera Crne Gore.\n-To potvrđuje da je Ministarstvo zdravlja prepoznalo kvalitet naših projekata, koji će se opravdati konkretnim aktivnostima. Takođe, veoma je važno da se kroz realizaciju naših projekata na sjeveru zemlje mladi upoznaju koliko zloupotreba droga i psihoaktivnih supstanici može ugroziti bezbjednost i živote i njihove i cjelokupne populacije, kazao je Mekić.


Potpisan memorandum za podršku mladim poduzetnicima u Kantonu Sarajevo – Pozitiv\nPotpisan memorandum za podršku mladim poduzetnicima u Kantonu Sarajevo\n9. Septembar 2019\nDirektor Službe za zapošljavanje Kantona Sarajevo Nermin Pećanac i zamjenik rezidentne predstavnice Razvojnog programa Ujedinjenih nacija (UNDP) u BiH Sukhrob Khoshmukhamedov potpisali su jučer u Sarajevu memorandum o saradnji.\nTim memorandumom ozvaničeni su zajednički napori u podršci mladim poduzetnicima u Kantonu Sarajevo, što je dio aktivnosti podržanih projektom “Bolja uprava za brži ekonomski rast (EGG)”, koji finansira Vlada Norveške.\nKhoshmukhamedov je naveo da će prva aktivnost u skladu s potpisanim memorandumom biti podrška za oko 80 mladih poduzetnika u Kantonu Sarajevo koji će proći specijalizirane seminare.\n“Najboljih 55 učesnika seminara će dobiti finansijsku podršku od oko 15.000 KM za započinjanje biznisa”, precizirao je Khoshmukhamedov.\nPećanac je izjavio da će Služba za zapošljavanje KS sufinansirati dio plate tih mladih poduzetnika sa po 600 KM mjesečno u toku 12 mjeseci, za šta je osigurano 396.000 KM.\n“Sva podržana preduzeća tokom prve godine dobit će mentorstvo i stručnu savjetodavnu pomoć”, dodao je Pećanac.\nUkupna vrijednost grant sheme je 1,4 miliona KM.\nSARAJEVO B2B MEETINGS


UNICEF pordžava Udovičićevu inicijativu - Sportske.net\nUNICEF pordžava Udovičićevu inicijativu\nMinistar omladne i sporta Vanja Udovičić razgovarao je danas sa direktorom kancelarije Unicefa za Srbiju Mišelom Sen Lo o dosadašnjoj i budućoj saradnji u oblasti omladine i sporta.\nNa sastanku je dogovorena podrška osnivanju i jačanju kapaciteta kancelarija za mlade i klubova za mlade kao dela opštinskih struktura i osnivanju volonterskih servisa pri tim kancelarijama.\nPosebna pažnja tokom ovog susreta posvećena je ostvarivanju dečjih prava, prevenciji nasilja u školi i sportu, kao i zapošljavanju mladih i promociji pravih vrednosti i pozitivnih uzora.\nSen Lo, koji je na dužnost stupio početkom novembra 2013. godine, izrazio je zadovoljstvo što je vrhunski sportista imenovan za ministra omladine i sporta i ukazao da je to pravi primer mladima kako se rad, trud i vrhunski rezultat vrednuju u društvu.\nTakođe, dogovorna je i dalja podrška Unicefa u izradi nove Nacionalne strategije za mlade za period 2015-2025. godine, kao i zajednički rad na programima usmerenim ka jačanju razumevanja i saradnje omladine u regionu.


SEEbiz.eu / HR / NIS preprodao od države priznat dug Petrohemije od 67 miliona EUR\nNaftna industrija Srbije Petrohemija UniCredit\nDatum objave: 31.07.2017. - 08:32:24\nBEOGRAD - Naftna industrija Srbije (NIIS) objavila je i zvanične finansijske izveštaje za prvih šest meseci tokom kojih je ostvarena neto dobit od 12,4 milijarde RSD.\nU finansijskim izveštajima je napomenuto da je NIS tokom jula sklopio ugovor sa UniCredit bankom o ustupanju dela svojih potraživanja od Republike Srbije u ukupnom iznosu od 67,2 miliona EUR, a uplata kompaniji je izvršena 17. jula u celosti.\nReč je o preostalom dugu Petrohemije koji je država preuzela na sebe usvajanjem zakona krajem prošle godine. Kada je u pitanju na isti način rešeno pitanje duga Srbijagasa, preostalo je da NIS dobije još dve tranše od države. Do kraja godine biće isplaćeno oko 3,7 milijardi RSD i do 31. maja naredne godine dodatnih 3,7 milijardi RSD.


BalkanViator uvodi red u haos balkanskog autobuskog saobraćaja, stigli do 240k posetilaca mesečno – Startit\nBalkanViator uvodi red u haos balkanskog autobuskog saobraćaja, stigli do 240k posetilaca mesečno\nBalkanViator je potkrenut sa vizijom pružanja pomoći domaćim i stranim turistima prilikom putovanja po Balkanu. Nakon tri godine, sadržaj je dostupan na 13 jezika, a ekipa očekuje i prve dobitke\nNakon života i boravka u inostranstvu, prvo u SAD, a potom u Austriji, Matija Bilješković je poželeo da proputuje Balkanom. Ovo iskustvo bilo je zagorčano neuređenim informacijama o polascima i dolascima, tako da je rešio da zajedno sa ljudima sa kojima je već sarađivao na kreativnim projektima pokrene sajt sa relevantnim i tačnim informacijama o autobuskom saobraćaju.\nOvo je priča stara već 3 godine o nastanku BalkanViatora. Sa jednim od članova ekipe, Vladimirom Bišćanom popričali smo o počecima, ambicijama i planovima, kulturi autoprevoznika i predstojećem boravku u Rusiji usled pobede na Startup Sabantuju.\nBalkanViator pruža informacije o autobuskim prevoznicima, redu vožnje, rutama, taksi uslugama i ride-sharingu. Firma je osnovana i registrovana u SAD, što je ekipi, koja je sve samo ne na jednom mestu, olakšalo početke u poslovanju. Kako su neki u Srbiji, neki u Americi i Ukrajini, imati firmu registrovanu u Čikagu olakšalo je butstrepovanje i transfer novca iz ovih delova sveta u jedan fond. Dodatna olakšica svakako je i povoljno oporezivanje, u Americi olakšice pružaju bolju šansu startapu da stane na noge u prvih par godina.\nPrvi korak ka stvaranju BalkanViatora bilo je prikupljanje oko 20.000 stranica redova vožnje od Ministarstava saobraćaja zemalja u regionu. Tim je ovo digitalizovao i doveo u red nakon šest meseci, kada je i pušten sajt u rad. Kako se licence za prevoznike obnavljaju svake godine u maju, tim prikuplja obnovljene podatke i obavlja apdejt na godišnjem nivou.\nKorisnici vode razvoj\nIako određeni broj korisnika odlazi direktno na BalkanViator sajt, većina posetilaca do sajta dolazi kroz Google pretragu. Na mesečnom nivou ima oko 240.000 posetilaca, a najviše iz Srbije, Crne Gore i Hrvatske. Do kraja godine ekipa očekuje da usluge proširi i na prodaju karata, na zahtev korisnika.\nKorisnici nam šalju mejlove svakodnevno i postavljaju pitanja o mogućnosti kupovine karata preko nas. Ovo nas je podstaklo da radimo dalje na poboljšanju usluga i da pružimo korisnicima ono što im treba. Očekujemo da onlajn prodaja posebno pomogne stranim turistima koji su navikli na onlajn kupovinu.\nJedan od internih dogovora na kojima BalkanViator počiva je da na sajtu nema reklama. Onlajn prodaja karata omogućiće timu da pređe od butstrepovanja ka ostvarenju primanja kroz procenat od prodaje.\nPobeda na Startap Sabantuj otvorila je ekipi i mogućnost da prođu kroz program obuke u IT parku u Rusiji, ali i da se upoznaju sa potencijalnim investitorima. Ono što je, po Vladimirovim rečima, privuklo investitore i na Sabantuju i tokom uspešnog učešća na prošlogodišnjem Balkan Venture Forumu, jeste jednostavnost ideje i mali rizik.\nKonkurencija postoji u svakoj od država regiona, a mi se od ostalih razlikujemo po tome što imamo najveću bazu i informacije na 13 jezika. Kada uporedimo broj lajkova na društevnim mrežama, vidimo da smo prvi. Investitore svakako privlači to što ovo nije nova ideja, nije revolucionarna, samo nije postojalo dovoljno uređeno rešenje kod nas.\nPrednost neuređenog tržišta? Vi unosite novine\nVladimir kaže da prevoznici uglavnom uviđaju korist saradnje sa BalkanViatorom, jer obe strane imaju isti cilj – da omoguće putnicima jednostavno kretanje. No, jedan deo misije – uređenje autobuskog saobraćaja u regionu – ne ide svim prevoznicima u korist i to ne kriju.\nTržište je toliko neuređeno, da ovo ne može da se dovede u red ni za godinu dana. Međutim, mnogi uviđaju da im povećano onlajn pristutvo ide u korist i otvoreni su da pričaju o prodaji karata kroz naš sajt.\nPored uvođenja onlajn prodaje, još jedna bitna novina se očekuje uskoro – razvijanje mobilne aplikacije koja će omogućiti dostupnost infomacijama u pokretu, ali i zalaženje u druge vidove saobraćaja. Nakon autobuskog, BalkanViator planira da pređe na železnički, vazdušni i pomorski, a sve sa vizijom da pronalaženje rute od tačke A do tačke B više nikada ne traje više od par minuta i nekoliko klikova.\nEvidentno je da nakon tri godine posvećenog rada ovim momcima zarada nije primaran cilj, već rešavanje problema korisnika. U ovome uspevaju, naravno, pre svega zahvaljujući svojim već postojećim poslovima. Ono što bi svakako bilo dobro je da ova ekipa brzo pronađe model kroz koji će moći da unovči svoj trud, jer tržište i posetioci postoje, a šteta bi bilo da tržište izgubi ovu iskrenost. Potencijal očigledno postoji.


Samsung smanjuje proizvodnju telefona u 2022. godini\nCilj Samsung-a, još od 2017. godine, je da proizvede više od 300 miliona telefona u jednoj godini. Početkom ove godine izgledalo je da će on konačno biti dostignut. Naime, Samsung je planirao da će tokom 2022. godine proizvesti 310 miliona telefona. Međutim, sada je te planove revidirao i smanjio za skoro 10 procenata, pa se očekuje da će do kraja godine proizvesti ukupno 280 miliona telefona. Ova odluka je došla nakon situacije sa ratom u Ukrajini i izlaska kompanije sa tržišta Rusije.\nPojedini finansijski analitičari smatraju da ovo neće biti kraj i da će do kraja godine doći do još jednog smanjenja planova, pa se može očekivati da kompanija godinu završi sa ne više od 270 miliona proizvedenih jedinica. Za sada je izvesno da je Samsung revidirao ugovore sa svojim partnerima u kojima je proizvodnja smanjena za 30 miliona jedinica.\nMože se reći da je ova odluka donekle i očekivana. Njihov najveći rival, Apple, smanjio je planove proizvodnje iPhone telefona za ovu godinu za 20 miliona jedinica. Međutim, dok je Apple odlučio da smanji proizvodnju najjeftinijih modela, Samsung je smanjenje raspodelio kroz celokupan proizvodni program, od budžetskih modela, kao što je Galaxy A13, pa sve do najskupljih flagship modela (S22 Ultra).\nTagovi: apple, iPhone, proizvodnja telefona, Samsung, smanjenje proizvodnje\n← Rasprodati svi PS5 uređaji kupljeni direktno preko Sony platforme\nNovo postrojenje Airbus za istraživanje kriogenih sistema goriva za avione na vodonik sledeće generacije →


Mobilni telefoni, 21.06.2022, 09:30 AM\nIako Google već dugo nudi menadžer lozinki korisnicima Google naloga, pristup ovom alatu na Android telefonu ili tabletu nije bio jednostavan. Pre nedavnog ažuriranja Google Play Services, morali ste da odete do odeljka „Privatnost“ u meniju podešavanja Androida da biste pronašli opciju za pokretanje softvera. Sada na početni ekran Android telefona ili tableta možete dodati prečicu za menadžer lozinki.\nOvu opciju imaćete kada Google Play Services ažurirate na verziju 22.18 ili noviju. Kada to učinite, otvorite Podešavanja na svom telefonu, a zatim idite do odeljka Privatnost i dodirnite „Google automatsko popunjavanje” („Autofill service from Google”), a zatim na „Lozinke” („Passwords“). Na taj način će se pokrenuti Google Password Manager. Zatim dodirnite ikonu zupčanika na vrhu interfejsa da biste otvorili novi meni u kome ćete videti opciju „Dodaj prečicu na početni ekran“ („Add shortcut to your home screen”). Posle toga na početnom ekranu telefona videćete ikonu Lozinke.\nMora se priznati da ni ovaj proces nije tako jednostavan kao što bi trebalo da bude, ali kada jednom budete postavili prečicu za Googleov menadžer lozinki na početni ekran, lakše ćete menjati lozinke kada situacija to zahteva.


Mandatarka danas čita ekspoze, a u njemu piše... | 013 info\nBeta/Tanjug/Novosti\tSre, 28/06/2017 - 08:30\nSkupština Srbije počeće danas sednicu o izboru Vlade Srbije koja će sa Anom Brnabić na čelu imati 22 člana. Sednica je zakazana za 10 časova.\nBrnabić je predložila 18 resornih ministara i tri ministra bez portfelja. Među njima su i četiri potpredsednika Vlade. Rok za izbor vlade je 30. jun u ponoć. Za izbor nove Vlade potrebno je da glasa 126 poslanika od 250 koliko ima Skupština Srbije.\nNa današnjoj sednici mandatarka za sastav nove Vlade Ana Brnabić poslanicima će pročitati svoj ekspoze.\nPrema sazanjima "Večernjih novosti" u njemu piše, između ostalog, da su obrazovanje i digitalizacija među prioritetnim zadacima nove vlade. Brnabićeva će obećati da će raditi na tome da povrati poverenje javnosti u obrazovni sistem.\n"Vlada koju će voditi radiće na tome da Srbija bude društvo koje pruža jednake šanse svim svojim građanima, a jedan od ključnih prioriteta je obrazovanje. Ceo tim koji ću predvoditi radiće na tome da se povrati poverenje javnosti u obrazovni sistem," stoji u ekspozeu mandatarke.\n"Radiću i na povećanju dostupnosti obrazovanja, modernizaciji nastavnih planova i programa, kao i na kreiranju obrazovnog sistema prema potrebama društva i ekonomije i ceo tim koji ću predvoditi radiće na tome da se povrati poverenje javnosti u obrazovni sistem", stoji u ekspozeu u koji su "Večernje novosti" imale uvid.\nBrnabić će u ekpozeu istaći i da digitalizacija otvara nove mogućnosti za kvalitetniji život građana kroz veći broj usluga, jeftinije usluge, dostupnije informacije i znanje, povezivanje medju ljudima.\nPovećaće se, kako iznosi, efikasnost, smanjiti troškovi i kreirati nova vrednost u skoro svim oblastima života i rada. "Digitalizacija je više od IT industrije, jer uključuje sve privredne grane i omogućava razvoj čitavog društva," stoji u ekspozeu buduće premijerke.\nMoj dosadašnji moto rada da u "državu treba uvesti red, a zdrav razum u državnu upravu" ostaje moja ideja vodilja i kao predsednice Vlade Srbije, zaključuje Brnabić, prenose "Novosti".


Zvučno pojačanje za hrvatski tim: Rijeka dovodi povremenog reprezentativca Švicarske – Sport Centar Zvučno pojačanje za hrvatski tim: Rijeka dovodi povremenog reprezentativca Švicarske – Sport Centar\nRijeka je u posljednjih nekoliko godina postala jako respektabilan klub čak i u evropskim okvirima, a sada će dobiti veliko pojačanje za nastavak sezone.\nNaime, uskoro će u Rijeci ljekarske preglede proći povremeni švicarski reprezentativac Josip Drmić, a nakon toga će zvanično postati član bivšeg prvaka Hrvatske.\nDrmić u Rijeku dolazi na posudbu do kraja sezone iz engleskog Norwicha, a Rijeka neće imati mogućnost otkupa njegovog ugovora.\nDrmić ove sezone nije u planovima Norwicha, kluba koji nastupa u drugoj ligi, i odigrao je tek dvije utakmice za rezervnu momčad. Prošle sezone je u Premier ligi odigrao 21 utakmicu i zabio jedan gol.\nU Rijeci će postati saigrač naših Luke Menala i Stjepana Lončara.


PORTAL KRUG - Sretenje – simbol borbe za modernu državu\nPrevious Article Kad prodate krst ko će da vas ceni?\nNext Article Uz dan državnosti “slovo o srpskoj himni”\nDan državnosti, koji u istoriji Srbije označava podsećanje na slobodarske tradicije našeg naroda, predstavnici gradskih vlasti, vojske, policije, boračkih i udruženja građana, partija, Zavičajnog društva, Kola srpskih sestara, obeležili su polaganjem venaca na Spomenik srpskom vojniku na Trgu srpskih ratnika. U ime delegacije grada Kraljeva venac su danas položili zamenik gradonačelnik Kraljeva Predrag Terzić, njegov zamenik Nikola Radević i predsednik gradske skupštine Nenad Marković. Svi zajedno poslali su poruku sećanja da su, podižući Prvi srpski ustanak, pre više od dva veka, obespravljeni hrišćanski podanici Otomanskog carstva od raje postali građani jedne evropske države. Zato je i danas Sretenje priča o tome kako je ratnička borba za oslobođenje Srba od Turaka prerasla u začetak moderne evropske demokratije.\nOvaj datum simbolizuje istovremeno borbu za slobodu i borbu za demokratiju i podseća na dva velika događaja – na dan kada je 1804. godine Karađorđe Petrović u Marićevića jaruzi podigao Prvi srpski ustanak i na dan usvajanja prvog, tzv. Sretenjskog ustava iz 1835. godine u Kragujevcu, koji je predstavljao prvi srpski Ustav u modernoj istoriji Srbije. Bio je to najliberalniji i najdemokratskiji Ustav na Balkanu u to vreme. Srbija je tada ušla u red modernih država sa ustavnim poretkom, iako je Miloš Obrenović trpeo velike pritiske od državnika u okruženju. Oni su tvrdili da Ustav nije dobar, pa je Miloš Obrenović, zbog zahteva velikih sila, ograničio njegovu primenu. Zbog toga je donošenje Sretenjskog ustava prelomni trenutkom posle kojeg je Srbija krenula putem civilizovane države.\nGradonačelnik Predrag Terzić je, čestitajući svim građanima Kraljeva Dan državnosti – 15. februar, podsetio da su Sretenjskim ustavom bile previđene značajne slobode i građanska prava, u potpunosti ukinuti feudalni odnosi, što je bilo napredno, ne samo za Balkansko poluostrvo tog doba, već gotovo za čitavu Evropu.\n- Iako je Prvi srpski ustanak ugušen devet godina kasnije, predstavljao je osnovu za Drugi srpski ustanak i za uspostavljanje državnosti Srbije. Ovo je i dan donošenja najliberalnijeg Ustava Srbije u XIX veku, ne samo u Srbiji, nego i u Evropi. To pokazuje slobodarske težnje srpskog naroda prema otomanskom zavojevaču, s jedne strane, a da druge strane želju naroda da slobodu koju je izvojevao borbama još jednom ustanovi slobodarskim tendencijama, čime je Srbija postala narodna zemlja – rekao je Terzić.\nNaša zemlja je ponovo počela da slavi Sretenje 2002. godine, posle punih 89 godina. Gradski hroničar Milan Matijević podsetio je da usvajanje Sretenjskog ustava jpredstavlja veliki datum za našu državu, ali i za Kraljevo:\n- Sretenjski Ustav sabrao je sve naše pobede i udario temelje za formiranje moderne srpske države na Balkanu – podsetio je Matijević, dodajući kako je posle Sretenjskog ustava Kraljevo izašlo iz požeške nahije, dobilo svoj srez, koji se zvao srez karanovački i u Kraljevu je počeo da se formira administrativni centar. Sretenjski ustav donet 1835. godine u Kragujevcu svojim potpisom je overio i delegat uz Kraljeva Sreten Novaković, čija se kuća nalazi u blizini zgrade današnje Gradske uprave.


Tarot karta dana: simbolika sudbine za 24. april 2018. godine — Astrologija — Lovesensa.rs\nTarot karta dana za 24. april 2018. godine - Devetka mačeva - ukazuje na zbunjenost, teško odlučivanje i osećaj nemoći. Ovo je period u kojem se suočavamo sa tajnama iz prošlosti, ali nas i karma podseća na svaki korak koji smo svesno napravili. Trenutno ste na životnoj prekretnici, a ne znate kojim putem treba da krenete. Ali, ne očajavajte, već uradite onako kako vam govori srce i unutrašnji glas.\nBrige oko posla su nepotrebne, jer je situacija mnogo bolja nego što vama izgleda. Devetka mačeva je karta sukoba, ali dobro birajte reči tokom razgovora sa partnerom, jer slomljeno srce teško zaboravlja i prašta. Finansijska situacija je solidna, ali sve odluke oko ulaganja u novi posao ili kupovinu nečeg vrednog ostavite za sutra.


Odbijen zahtjev Simatovića za oslobađenje od optužbi\nSud u Hagu odbacio je zahtjev bivšeg operativca Državne bezbjednosti Srbije Franka Simatovića da, na polovini suđenja, bude oslobođen optužbi za zločine u Hrvatskoj i BiH za period od 1991. do 1995. godine.\nSaopštavajući odluku, predsjedavajući suda Barton Hol rekao je da je haško tužilaštvo, tokom nedavno okončanog dokaznog postupka, izvelo dovoljno dokaza o svim tačkama optužnice za nastavak suđenja.\nSudija Hol je najavio da će dokazni postupak odbrane početi 18. juna, prenijeli su beogradski mediji.\nOn je naveo da je raspravno vijeće ocijenilo da je tužilaštvo izvelo dovoljno dokaza o postojanju udruženog zločinačkog poduhvata radi trajnog i nasilnog uklanjanja nesrpskog stanovništva sa velikih dijelova teritorija Hrvatske i BiH, a da je Simatović, zajedno sa drugim učesnicima, dao "značajan doprinos" sprovođenju tog zločinačkog poduhvata.\nVijeće je odbacilo tvrdnju Simatovićeve odbrane da tužioci nisu dokazali njegovu krivicu ni po jednoj tački optužnice i ocijenilo da je u prvom dijelu suđenja tužilaštvo izvelo dovoljno dokaza na osnovu kojih bi se mogao izvesti zaključak o osnovanosti optužbi protiv Simatovića.\n"To, međutim, ne znači da je u ovoj fazi postupka vijeće taj zaključak i donijelo ili da će ga donijeti, nakon što sasluša dokaze odbrane", napomenuo je Hol, navodeći da dokazi govore o Simatovićevoj ključnoj ulozi u organizovanju, finansiranju, obuci, naoružavanju i kontroli specijalnih srpskih jedinica u Hrvatskoj i BiH.\nPozivajući se na dokaze optužbe, on je rekao da je Simatović lično učestvovao u napadima na Plitvice, Glinu i selo Lovas, a imao je i rukovodeću ulogu u operaciji "Pauk" u BiH.\nPoslije prvog suđenja, prvostepeno vijeće Haškog tribunala oslobodilo je 29. maja 2013. godine Jovicu Stanišića i Simatovića krivice po svih pet tačaka optužnice.\nMeđutim, apelaciono vijeće Haškog tribunala usvojilo je 15. decembra 2015. godine ključne osnove žalbe koju je na tu presudu uložilo Tužilaštvo, poništilo oslobađajuću presudu, a ponovljeni proces je počeo 13. juna 2017. godine.\nSimatović (68) je optužen, zajedno sa bivšim načelnikom DB-a Srbije Jovicom Stanišićem, za progon, ubistva, deportacije i prisilno premještanje hrvatskih i muslimanskih civila tokom ratova u Hrvatskoj i BiH.\nPrvooptuženi Stanišić (68) nije ni podnosio zahtjev za oslobađanje na polovini procesa.\nI Simatović i Stanišić su na privremenoj slobodi u Srbiji, a očekuje se da će se u Hag vratiti za početak dokaznog postupka odbrane.\nFranko Simatović-Frenki Jovica Stanišić Hag\nStanišić i Simatović na slobodi do 2. maja\nFila: Stanišiću i Simatoviću pokušavaju da nametnu odgovornost za Slavoniju!\nStanišić i Simatović ponovo pred Haškim tribunalom od 13. juna


Proglašena vanredna situacija u Požegi – Radio Požega 94.7 FM\nProglašena vanredna situacija u Požegi\nNa sednici Štaba za vanredne situacije opštine Požega doneta je odluka da se u našoj opštini proglasi vanredna situacija, kazao je u izjavi za naš radio predsednik opštine Požega dr Milan Božić. Sneg koji neprekidno pada nekoliko dana stvara probleme na pojedinim delovima teritorije opštine Požega. Ekipe putara su na neprekidnom dežurstvu. Na sednici je doneta odluka o dodeli nafte Mesnim zajednicama koju će koristiti za rad mašina za raščišćavanje snega na putnim pravcima na njihovom području. U gradu za čišćnje ulica zaduženo je Javno komunalno preduzeće „Naš dom“, a rad im otežavaju parkirani automobili, ali za sada su uspeli da pročiste sve gradske ulice, tako da se saobraćaj odvija nesmetano. Ipak, najveći problem predstavljaju putevi u višim delovima opštine, gde je i sneg veći, a jaki vetrovi stvaraju nanose.\nPredsednik opštine kaže da je od članova štaba dobio informacije o problemima u čitavoj opštini. Direktor požeške Elektrodistribucije je obavestio prisutne da se snabdevanje električnom energijom odvija sa manjim problemima, ali bez većih kvarova. U Domu zdravlja su spremni da pruže pomoć gde to bude potrebno, a škole rade i deca uspevaju da dođu na nastavu.\nSvi oni kojima je pomoć potrebna mogu se obratiti Štabu za vanredne situacije gde, od danas, dežurstvo traje 24 sata, ali se mogu javiti i Centru za socijalni rad koji dežura danonoćno.


Ni kiša i hladno vreme nisu večeras sprečili mlade da, nezadovoljni rezultatima nedavno završenih predsedničkih izbora, ponovo održe protest i šetnju u centru Beograda, ali u drugim gradovima u Srbiji. Ambasador SAD u Srbiji ocenio da je pravo građana da javno iznesu svoje nezadovoljstvo i pohvalio odgovor vlasti.\nKao i prethodnih dana, i večerašnji, peti po redu "Protest protiv diktature" počeo je u 18 sati ispred Doma narodne Skupštine, da bi oko 19 okupljeni građani krenuli u protestnu šetnju Bulevarom kralja Aleksandra. Protesti su izraz nezadovoljstva rezultatom izbora na kojima je pobedio kandidat vladajuće većine Aleksandar Vučić.\nTokom protesta okupljeni su skandirali "Vučiću lopove" i "Narodni protest", a oni nose i brojne transparente - "Nećemo da budemo radnici na crno", "Ko laže taj je Vučić", "Politika nije profesija", "Narod gladuje, elita se raduje". Tu je i transparent "Sutra u 12 h", kojim se poziva na nov skup sutra u podne.\nPodršku okupljenima danas je dao Ljubisav Djokić - Džo bagerista, učesnik protesta 5. oktobra 2000. godine, koji je novinarima rekao da je mla-dima preneo da nikako ne smeju da se prodaju ili da odustanu.\nNa večerašnjem protestu u Novom Sadu je najavljeno da će se sutra svi priključiti velikom protestu u Beogradu. A kako još prenose mediji, Miran Pogačar, jedan od predstavnika Studentskog pokreta iz Novog Sada je najavio da će zahtevima demonstranata biti dodat i glavni zahtev - smena kompletne vlasti, to jest Aleksandra Vučića i svih stranaka okupljenih oko njega. Kako je objasnio Pogačar, protesti su krenuli spontano, a rezultati nedavno završenih predsedničkih izbora bili okidač, jer su oni pokazatelj da je u Srbiji potpuno nestala predstavnička demokratija i da je ekonomska i politička moć koncentrisana u rukama jednog čoveka i malog broja ljudi oko njega\nPovodom višednevnih protesta u Beogradu i mnogim drugim gradovima u Srbiji, američki ambasador u Srbiji Kajl Skot je istakao da je pravo građana da iznesu svoje nezadovoljstvo u javnim nastupima, a da su sloboda govora i okupljanja ključni elementi žive demokratije. U današnjoj izjavi za Radio Slobodna Evropa, Skot je rekao da su ga iznenadili protesti koji su usledili posle izbora, ali i da mu je bilo zadovoljstvo da vidi reakciju Vlade da ljudi imaju pravo da protestuju i da njihov glas treba da se čuje.\nOdržan je i sastanak neformalnog organizacionog odbora Protesta protiv diktature, na kome je glavna tema bila kako da se što više studenata alarmira za učešće u demonstracijama i kako da se odbiju upadi raznih grupa koje bi da preuzmu i vode protest. Za sada se i dalje insistira na anonimnosti, kako se ne bi dalo nikakvih povoda za kompromitovanje protesta, poručili su lideri.


Obnavlja se ideja Velike Srbije, nema dileme da je iza toga Vučić – DnevniZurnal\nby admin 18/09/2021, 00:27 1.2k Views\nVelikosrpski nacionalizam želi da iskoristi geopolitičko preslaganje, bez obzira što je to Balkan već koštalo 150.000 ljudskih života, izjavio je u intervuju televiziji RTL predsednik Crne Gore Milo Đukanović.\nGovoreći o destabilizaciji regiona u poslednjih godinu dana, istakao je da je reč o pokušaju da se obnove stare, retrogradne politike izgradnje velikih država na Zapadnom Balkanu i da je lansirana ideja koja je ponuđena kao alternativa devedesetih godina da se naprave velike države, etnički i verski homogene.\n„To je tada doživelo slom i plaćano je životima skoro 150.000 ljudi. Sada, verovatno podstaknuti geopolitičkim promenama, ideolozi tih velikodržavnih nacionalizama pokušavaju sa obnove tu ideju i napadnuta je Crna Gora, jer znamo da nema ‘Velike Srbije’ bez Crne Gore u njenom sastavu“, kazao je Đukanović, prenosi RTCG.\nOn je naglasio da nema dileme da iza toga stoji državni vrh Srbije, na čelu sa Aleksandrom Vučićem.\nNakon što je Srbija izgubila Kosovo, čini se da Crna Gora izgleda kao najprivlačnija kompenzacija i kao nezaobilazni deo da bi se uopšte ideja velike Srbije održavala u životu, smatra Đukanović.\nPrema njegovim rečima, Srpska pravoslavna crkva je instrument za realizaciju velikosrpskog nacionalizma.\n„Devedesetih godina bilo je više tih instrumenata – JNA, jugoslovenska policija, jugoslovneska služba bezbednosti, carina i zakoni – a danas više toga nema i ostala je samo Srpska pravoslavna crkva koja je pristala da bude instrument velikodržavnog projekta, što se veoma jasno manifestuje u aktualnim problemima u Crnoj Gori“, kazao je Đukanović.\nNa pitanje može li doći do ozbiljnih sukoba u Crnoj Gori, Đukanović ocenjuje da se nije jednostavno nositi sa Srbijom, posebno ukoliko znate da iza nje stoji geopolitička sila kao što je Rusija.


Bojanić: 10 informacija o mogućim zloupotrebama | Aktuelno\nBojanić: 10 informacija o mogućim zloupotrebama\nMinistarstvo kapitalnih investicija podsjeća da je kao jedan od prioriteta u svom radu označilo beskompromisnu borbu protiv korupcije, posebno u državnim preduzećima koja pripadaju sektorima energetike, rudarstva, saobraćaja i saobraćajne infrastrukture (drumske, vazdušne, željezničke i pomorske).\nOdjeljenje za borbu protiv korupcije Ministarstva kapitalnih investicija predalo je Tužilaštvu i Skupštini Crne Gore deset informacija o mogućim zloupotrebama u državnim preduzećima, saopštio je resor na čijem je čelu Mladen Bojanić.\n“Zbog toga je već prvih dana rada, osnovano posebno Odjeljenje za borbu protiv korupcije, koje je započelo prikupljanje i analizu dokumentacije iz državnih preduzeća, na osnovu kojih je Specijalnom državnom tužilaštvu, Vrhovnom državnom tužilaštvu, Osnovnom državnom tužilaštvu i Skupštini Crne Gore predalo ukupno 10 informacija koje se tiču mogućih postojanja krivičnih dijela”, navode iz MKI.\nDo ovog trenutka, Odjeljenje za borbu protiv korupcije Ministarstva kapitalnih investicija predalo je sljedeće informacije:\nIstakli su, međutim, da do danas nijesu dobili nijednu zvaničnu informaciju od pomenutih institucija o pokretanjima bilo kakvih istraga ili saslušanja na osnovu dostavljenih informacija.\n“Ubijeđeni smo da je dostavljeni materijal više nego dovoljan da Tužilaštvo i Skupština, preduzmu dalje radnje u skladu sa svojim ovlašćenjima. Ministarstvo kapitalnih investicija i Odjeljenje za borbu protiv korupcije će nastaviti sa prikupljanjem i analizom dokumentacije kako bi pomogli otkrivanju počinjenih zloupotreba i još jednom apeluje na državne institucije da u domenu svojih nadležnosti razmotre naše inicijative, kako bi i u praksi doprinijeli ostvarivanju vladavine prava za koje se svi deklarativno zalažu”, saopštio je resor Bojanića.\nBojanić: 10 informacija o mogućim zloupotrebama – CG Vijesti


Mali poslovni programi 2 - cenovnik\nCentralni registar - ePrijava CROSO\nAngažovanje tehničke podrške obračunava se po efektivno angažovanom satu po ceni od 25 evra (bez PDV) za početni sat i 20 evra (bez PDV) za ostale započete sate, po zvaničnom srednjem kursu na dan fakturisanja usluge, dok angažovanje tehničke podrške van radnog vremena, po zahtevu korisnika, radnim danima pre 8:00 i posle 17:00 časova, kao i vikendom, obračunava se po efektivno angažovanom satu po ceni od 40 evra (bez PDV) za svaki započeti sat.\nKorisnici koji se nalaze više od 20 kilometara od centra Beograda, snose troškove puta i boravka lica sertifikovanog za pružanje tehničke podrške na lokaciji kod korisnika, a prvi sat intervencije plaćaju po ceni narednog sata. Troškovi puta dodatno se naplaćuju po ceni od 0,4 evra (bez PDV) po kilometru.\nPostoji i mogućnost intervencije „na dalјinu“ pomoću programa Team Viewer QS, koji omogućava pružanje tehničke podrške pristupom preko interneta računaru korisnika. Cena intervencije korišćenjem programa Team Viewer QS u toku radnog vremena iznosi 15 evra (bez PDV), a van radnog vremena PS.IT-a po ceni od 30 evra (bez PDV) za svaki započeti sat.\nUkoliko zahtevana intervencija iziskuje angažovanje programera PS.IT-a, cena efektivnog sata intervencije programera u toku radnog vremena PS.IT-a iznosi 40 evra (bez PDV), a van radnog vremena 50 evra (bez PDV) za svaki započeti sat.


10 najboljih povoljnih ponuda za hotele u Baden-Virtembergu\nPosebne ponude za hotele - Baden-Virtemberg, Nemačka\nPovoljne ponude - Baden-Virtemberg\nHoteli – Štutgart\nHoteli – Hajdelberg\nHoteli – Baden-Baden\nHoteli – Karlsruhe\nHoteli – Baiersbronn\nHoteli – Mannheim\nHoteli – Konstanz\nHoteli – Meersburg (Bodensee)\nHoteli – Titisee-Neustadt\nHoteli – Überlingen\nHoteli – Feldberg\nHoteli – Badenweiler\nHoteli – Schluchsee\nHoteli – Bad Wildbad\nHoteli – Hinterzarten\nDoručak je uključen281\nNoćenja s doručkom i pansionijoš 2364\nPrikladni za porodicu1125\nPrikaži 2309 rezultata\n2.309 od 6.709 objekata odgovara vašim filterima. Obriši sve filtere\nBr. 1 u pogledu odnosa cena/kvalitet od 2.309 hotela u Baden-Virtembergu\nBr. 2 u pogledu odnosa cena/kvalitet od 2.309 hotela u Baden-Virtembergu\nBr. 3 u pogledu odnosa cena/kvalitet od 2.309 hotela u Baden-Virtembergu\nBr. 4 u pogledu odnosa cena/kvalitet od 2.309 hotela u Baden-Virtembergu\nBr. 5 u pogledu odnosa cena/kvalitet od 2.309 hotela u Baden-Virtembergu\nBr. 6 u pogledu odnosa cena/kvalitet od 2.309 hotela u Baden-Virtembergu\nBr. 7 u pogledu odnosa cena/kvalitet od 2.309 hotela u Baden-Virtembergu\nBr. 8 u pogledu odnosa cena/kvalitet od 2.309 hotela u Baden-Virtembergu\nBr. 9 u pogledu odnosa cena/kvalitet od 2.309 hotela u Baden-Virtembergu\nBr. 10 u pogledu odnosa cena/kvalitet od 2.309 hotela u Baden-Virtembergu\nCena koju ste pronašli je za 31% niža od prosečne cene ovog hotela od 127 US$ za noćenje.\nBr. 11 u pogledu odnosa cena/kvalitet od 2.309 hotela u Baden-Virtembergu\nBr. 12 u pogledu odnosa cena/kvalitet od 2.309 hotela u Baden-Virtembergu\nBr. 13 u pogledu odnosa cena/kvalitet od 2.309 hotela u Baden-Virtembergu\nCena koju ste pronašli je za 12% niža od prosečne cene ovog hotela od 153 US$ za noćenje.\nBr. 14 u pogledu odnosa cena/kvalitet od 2.309 hotela u Baden-Virtembergu\nBr. 15 u pogledu odnosa cena/kvalitet od 2.309 hotela u Baden-Virtembergu\nBr. 16 u pogledu odnosa cena/kvalitet od 2.309 hotela u Baden-Virtembergu\nBr. 17 u pogledu odnosa cena/kvalitet od 2.309 hotela u Baden-Virtembergu\nBr. 18 u pogledu odnosa cena/kvalitet od 2.309 hotela u Baden-Virtembergu\nBr. 19 u pogledu odnosa cena/kvalitet od 2.309 hotela u Baden-Virtembergu\nBr. 20 u pogledu odnosa cena/kvalitet od 2.309 hotela u Baden-Virtembergu\nCena koju ste pronašli je za 29% niža od prosečne cene ovog hotela od 106 US$ za noćenje.\nPrikaži sve povoljne ponude (7) počev od 262 US$\nBr. 21 u pogledu odnosa cena/kvalitet od 2.309 hotela u Baden-Virtembergu\nBr. 22 u pogledu odnosa cena/kvalitet od 2.309 hotela u Baden-Virtembergu\nBr. 23 u pogledu odnosa cena/kvalitet od 2.309 hotela u Baden-Virtembergu


bslz.org | Zaključci - 6. seminar\nZaključci - 6. seminar\nU periodu od 12. do 14. maja 2011. godine, na Divčibarama je održan stručni skup – 6. seminar “Uloga lokalne zajednice u bezbednosti saobraćaja“.\n1. Na Skupu su predstavljeni i analizirani dokumenti:\nRezolucija UN 64/255 „Unapređenje bezbednosti saobraćaja na putevima“\nGlobalni plan Decenije akcije za bezbednost na putevima 2011-2020.\nUčesnici su snažno podržali ove i druge dokumente o globalnoj bezbednosti saobraćaja i iskazali opredeljenje da učestvuju u globalnom planu akcija. u skladu sa tim, n a lokalnom i nacionalnom nivou Decenije akcije za bezbednost na putevima 2011-2020 teba iskoristiti za unapređenje lokalnih strategija i planova bezbednosti saobraćaja.\n2. Na Skupu je predstavljeno 19 stručnih radova čiji sadržaji odgovaraju programskoj orijentaciji skupa. U tim radovima:\nje sagledano stanje i tendencije u bezbednosti saobraćaja,\nsu sagledani prvi efekti primene ZOBS-a.\nsu predstavljene mape rizika po opštinama i policijskim upravama u Republici Srbiji .\n3. Na Skupu su predstavljena prva iskustva u osnivanju i radu lokalnih tela za bezbednost saobraćaja. Predstavljena je priprema i donošenje strateških dokumenata u jedinicama lokalne samouprave, kao i metodologija analize stanja bezbednosti saobraćaja u lokalnoj zajednici.\n4. U okviru S kupa realizovana je obuka po programu SZO „Prevencija povreda u drumskom saobraćaju“ . Ukazano je na značaj da što veći broj profesionalaca prođe ovu osnovnu obuku jer ona pruža osnovna znanja za profesionalce raznih profila uključene u realizaciju poslova unapređenja Bezbednosti saobraćaja .\n5. U predstavljenim radovima i diskusijama tokom Skupa s agledani su neki problemi primene ZOBS-a. Prepoznata je potreba da se zahteva od državnih organa da uspostave proces stalnog unapređivanja ZOBS-a i drugih propisa. Organizatori skupa treba da, na sajtu www.bslz.org, uspostave stranicu za predloge i komentare na ZOBS i druge propise. Konkretno, ukazano je na problem određivanja granica naselja odnosno naseljeno g mest a na prolas cima državnih puteva, i stoga potreba da se p reispita pojam naselja/naseljenog mesta, kao i nadležnost i odgovornost nad ovim deonicama državnih puteva.\n6. Lokalne zajednice bi trebalo da osnuju i ojačaju lokalna tela za bezbednost saobraćaja. Potrebno je da se što pre obezbed i analizu stanja bezbednosti saobraćaja i prepoznaju ključni problemi i potencijalne mere. U ovaj proces treba uključiti naučno istraživačke institucije, policiju i jedinice lokalne samouprave. Takođe, treba što pre pokrenuti pripremu Strategije bezbednosti saobraćaja i izvršnih planova , i u sve faze pripreme i donošenja uključiti ključne igrače u bezbednosti saobraćaja .\n7. Posebno je analiziran problem finansiranj a bezbednosti saobraćaja. Zaključeno je da Zakon o bezbednosti saobraćaja pruža dobar okvir za stabilno finansiranje bezbednosti saobraćaja, i može se zaključiti da su prvi rezultati prepoznati. Međutim, uočeni su brojni problemi i opasnosti sakojima se treba suočiti . To su:\nsmanjivanje (ukidanje) redovnog finansiranja saobraćaja i bezbednosti saobraćaja koje je funkcionisalo pre donošenja Zakona o bezbednosti saobraćaj;\nnenamensko trošenje sredstava namenjenih unapređenju bezbednosti saobraćaja za plate, druge troškove opštine, asfaltiranje ulica, opremanje saobraćajne policije itd .\nZato je nophodno da jedinice lokalne samouprave učine potrebne napore kako bi namenski investirali ovaj novac u unapređenje bezbednost saobraćaja. To podrazumeva investicije u skladu sa članom 19 Zakona o bezbednosti saobraćaja, u:\n1) rad Tela za koordinaciju,\n2) unapređenje saobraćajnog vaspitanja i obrazovanja,\n3) preventivno-promotivne aktivnosti iz oblasti bezbednosti saobraćaja i\n4) naučno-istraživački rad u oblasti bezbednosti saobraćaja.\nDržavni organi treba što pre da urade reviziju trošenja sredstava namenjenih za finansiranje bezbednosti saobraćaja, objave rezultate i sankcionišu prekršioce.\n8. Neophodno je da se , uz podršku nadležnih institucija, sprovede detaljna analiza uspostavljanja zaštitinog sistema u jedinicama lokalne samouprave. U okviru tog posla treba pripremiti i kvalitetan pregled stanja institucija na lokalnom nivou , kao i preporuke za dalje aktivnosti.\n9. Potrebno je da se, uz podršku nadležnih institucija , oformi mešoviti tim eksperata koji bi pružao podršku u procesu uspostavljanja i jačanja zaštitnog sistema jedinicama lokalne samouprave. Za ovu aktivnost je neophodno obezbediti i održivi izvor finansiranja.\n10. Internet sajt www.bslz.org treba unaprediti i učiniti trajnim izvorom informacija i podrške u jačanju zaštitnog sistema bezbednosti saobraćaja u jedinicama lokalne samouprave.\n11. Potrebno je stalno unapređivati međusektorsku saradnj u iusaglašavanje u horizontalnoj i vertikalnoj ravni.\n12. Prepoznata je potreba da se stalno povećava posvećenost procesu unapređenja BS.


Ombudsman: Svakodnevno 200-250 poziva gradjana zbog prava u vanrednom stanju | 013 info\nBeta\tNed, 05/04/2020 - 09:40\nZaštitnik gradjana Zoran Pašalić izjavio je da ta institucija svakodnevno dobija izmedju 200 i 250 telefonskih poziva i oko 70 mejlova gradjana koji joj se obraćaju u vezi sa zaštitom njihovih prava u vreme vanrednog stanja.\nOmbudsman je za Radio-televiziju Srbije (RTS) rekao da je cilj te institucije u vreme vanrednog stanja da se gradjani pridržavaju obaveza koje je Vlada Srbije propisala u cilju suzbijanja epidemije korona virusa ali i da se pritom ne ugrožavaju njihova prava.\n"Gradjani nam se obraćaju praktično za sve, najviše u vezi njihovih prava iz radnih odnosa tokom vanrednog stanja, zatim prava osoba sa invaliditetom. Istovremeno, gradjani su svesni svojih obaveza i u najvećem broju ih se pridržavaju", rekao je Pašalić.\nNavodeći da postoji 17 ljudskih prava koja ne mogu biti derogirana tokom vanrednog stanja, ombudsman je dodao da je na inicijativu te institucije brzo rešen problem sa testiranjem gradjana koji su bili smešteni u privremenoj bolnici na beogradskom Sajmu.\n"Nama se 3. aprila obratilo 69 gradjana koji su bili na Sajmu, suština je bila da se testiranje na prisustvo virusa obavi brzo. Mi smo potom pozvali Ministarstvo zdravlja i to je uradjeno pa su neki od njih već poslati kućama", kazao je zaštitnik.


Delegacija opštine Bač posetila Inđiju - Indjija.biz\nDelegacija opštine Bač posetila Inđiju\nPosted on 14 јула, 2017 29 јула, 2021 By admin\nDelegacija opštine Bač predvođena predsednikom Draganom Staševićem posetila je opštinu Inđija. Na sastanku se razgovoralo o funkcionisanju lokalne samouprave, privrednim aktivnostima i načinima rešavanja problema sa kojima se dve opštine suočavaju.\nOpština Bač je pretežno poljoprivredna opština koja ima cilj da u narednom periodu unapredi uslove za dovođenje novih investicija.\n„Ovo je prva zvanična poseta naše opštine Inđiji i ona nije slučajno dogovorena jer pratimo rad vašeg predsednika i želimo da čujemo pozitivna iskustva. Ono što radi Inđija je nešto što mi moramo da prenesemo kod nas. Funkcionisanje lokalne samouprave i načini kako opština Inđija pristupa investitorima koji se ovde pojavljaju biće od velike koristi za nas“, izjavio je Stašević.\nPredsednik opštine Inđija Vladimir Gak upoznao je kolegu iz Bača o privrednim aktivnostima u Inđiji kao i preduzetim merama za dovođenje novih investitora. „Osim geografskog položaja veoma je važno investitoru ponuditi sređenu industrijsku zonu u kojoj odmah mogu graditi svoje postrojenje. Bitno je naglasiti da su parcele koje im nudimo u vlasništvu opštine. Kada govorimo o iskustvima opštine Bač koja su nama interesantna, tu svakako spada poljoprivreda jer spadaju u opštine koje su značajno orijentisane na ovu privrednu granu“, rekao je Gak.\nPredstavnici opštine Bač obišli su i šalter salu u kojoj se nalazi cela opštinska uprava gde građani mogu na jednom mestu rešiti sve svoje potrebe. Dogovorena je uzvratna poseta kao i smernice u kom pravcu će se odvijati dalja saradnja između dve opštine.


Kako ukrasti mladu : Nadlanu.com\nObjavljeno 15. avg 2008. / 00:00:00\nNegde na tragu serije "Seks i grad", uz nezaobilazna svetla Njujorka, brendiranu garderobu i poznate restorane, smestila se pitka romantična komedija "Made of honor" Pola Vejlanda. "Deveruša", kod nas prevedena kao "Kako ukrasti mladu", u distribuciji kuće "Tak", još jedna letnja limunada ili pre, "koka-kola" iz Holivuda, snimljena u bogatoj produkciji, sigurno će zadovoljiti ukuse devojčica u potrazi za gospodinom X, i svih onih koji vole film kao neobaveznu zabavu.\nSladak možda i presladak zaborav svakodnevice, brige vam jedino mogu zadati neudobna sedišta u nekom beogradskom bisokopu. I pošto posle dva sata, sedeći kao ptica na grani, iz bioskopa izađete malo skvrčeni ali raspoloženi, može se desiti da se posle nekoliko minuta zapitate - pa šta sam ono gledao, ili gledala?\nTipična i predvidljiva priča na kojoj je radilo troje scenarista. Dosta toga što je već viđeno na filmu, umotano u glamur Menhetna i škotskih dvoraca, čiji žitelji nemaju finansijskih problema i ne znaju da se negde u svetu još ratuje.\nDovoljno za letnju zabavu, a posle - videćemo... Onim neumornim cinicima koji u svemu traže skrivena značenja ostaje da posmatraju ovaj film kao iskrivljene slike realnosti, a likove kao karikature svakodnevice. Možda je bolje da vreme potroše na nekoj plaži ili pecanju. Svima ostaje, ipak, da veruju u ljubav, a filmova rađenih na matricu "Made of honor" sigurno će još biti.


BH Telecom: Toptim usluga – značajna unapređenja ponude\nToptim usluga – značajna unapređenja ponude\nOd 10. septembra ove godine BH Telecom će primjenjivati unapređenje Toptim usluge i to u ponudi paketa Toptim Comfort Group, snižavanje cijene poziva u okviru dodatnog paketa Tarifni dodatak – pozivi u BiH, izmjene u ponudi dodatnih paketa za mobilni internet Toptim Surf i uvodi novi dodatni SMS paket.\nUnapređenja u okviru paketa Toptim Comfort Group:\nu postojećem Paketu 5 se povećava količina uključenog mobilnog internet saobraćaja za grupnu potrošnju sa 50 GB na 60 GB;\nu ponudu se uvode tri nova Toptim Comfort Group paketa, sa sljedećim sadržajem i cijenama:\nPaket 6: maksimalno 55 postpaid mobilnih brojeva, sa uključenih 80 GB mobilnog interneta za grupnu potrošnju, sa cijenom mjesečne pretplate za grupu od 1.170 KM sa PDV-om.\nPaket 7: maksimalno 85 postpaid mobilnih brojeva, sa uključenih 100 GB mobilnog interneta za grupnu potrošnju, sa cijenom mjesečne pretplate za grupu od 1.755 sa PDV-om.\nPaket 8: maksimalno 120 postpaid mobilnih brojeva, sa uključenih 120 GB mobilnog interneta za grupnu potrošnju, sa cijenom mjesečne pretplate za grupu od 2.340 KM sa PDV-om.\nMjesečna pretplata za dodatnog prepaid člana za korisnike novih Comfort Group paketa (paket 6, Paket 7 i Paket 8), iznosi 5 KM sa PDV-om, kao i za korisnike postojećih Comfort Group paketa.\nIzmjene u okviru dodatnog paketa Tarifni dodatak – pozivi u BiH\nOd 10. septembra ove godine će se primjenjivati nova, niža cijena od 0,117 KM/min sa PDV-om za pozive prema fiksnim i mobilnim mrežama u BiH za postpaid mobilne Toptim priključke sa aktiviranim dodatnim paketom Tarifni dodatak – pozivi u BiH.\nIzmjene u okviru dodatnog paketa Toptim Surf\nOd 10.septembra će se primjenjivati i niža cijena mjesečne naknade za Toptim Surf pakete, odnosno za sve korisnike, neovisno od dužine obaveznog trajanja zaključenog ugovora, primjenjivat će se sljedeće cijene:\nza paket Toptim Surf 4 GB – 10,53 KM sa PDV-om\nza paket Toptim Surf 8 GB - 17,55 KM sa PDV-om.\nSa istim datumom se povlači iz ponude primjena popusta na mjesečnu naknadu Toptim Surf paketa, koja se primjenjivala po osnovu zaključenog ugovora sa obaveznim trajanjem za korištenje Toptim usluge.\nIzmjene u okviru dodatnih SMS paketa (*dodatna usluga za pojedinačne mobilne priključke u Toptimu)\nU Toptim ponudu se, pored postojećih dodatnih SMS paketa, Paketa 200 i Paketa 500, uvodi još jedan dodatni SMS paket - Paket 1.000, sa cijenom mjesečne naknade od 4,10 KM sa PDV-om i sa uključenih 1.000 SMS poruka. Uključena količina SMS poruka (1.000) vrijedi za slanje poruka prema svim mrežama u BiH, kao i kod postojećih dodatnih SMS paketa u okviru Toptim usluge.


Srbija Archives - Serbinfo.ch\nPredstavnici Švajcarsko-srpske privredne komore (SSCG) i Ženevske komore za privredu, industriju i usluge (CCGF) potpisali su Memorandum o razumevanju između te dve institucije.\nAmbasador Republike Srbije u Švajcarskoj Goran Bradić zahvalio je direktoru Ženevske komore za privredu, industriju i usluge Vinsentu Subiliji i predsedniku Švajcarsko-srpske privredne komore Maju Mićoviću na pozivu i mogućnosti da na skupu, koji je bio posvećen Srbiji kao zemlji u fokusu za švajcarske privrednike, iznese ocene o bilaterlanim odnosima dve države, kao i najvažnije podatke o ekonomskim rezultatima naše zemlje.\nBradić je ocenio da su bilateralni odnosi stabilni, dinamični, svobuhvatni i veoma dobri – kako na političkom planu, tako i u oblasti privrede, nauke i tehnike, dualnom obrazovanju, energetici, kao i na drugim poljima.\nAmbasador Bradić je ukazao da su robna i razmena usluga u protekle dve godine zabeležili rast od 16,3 % (2021.), tj. 5,4% (2020.), uprkos pandemijskim ograničenjima, te da je volumen u trgovinskoj razmeni u miniloj godini dostigao ukupno 1,3 milijarde evra.\nUkazao je da su privreda i građani u Srbiji dobili ukupnu pomoć države od 8,8 milijardi evra za ublažavanje ekonomskih posledica izazvanih globalnom virusnom pandemijom, pri čemu je javni dug na nivou od 52% BDP ostao znatno ispod Mastrihtskih kriterijuma.\nNaglasio je da će srpska privreda – posle rekordnog rasta u minuloj godini od 7,5% – nastaviti u ovoj i narednoj godini da raste značajnim stopama, kao i da je nastavljen trend u privlačenju stranih direktnih investicija, koje su 2021. godine iznosile 3,9 mlrd. evra. Istakavši da je strateški spoljno-politički cilj Srbije punopravno članstvo u EU, uz ubrzanje neophodnih društvenih reformskih procesa, kao i istovremeno jačanje stabilnosti i saradnje sa zemljama u regionu, Bradić je zaključio da je u proteklih nešto manje od tri godine ostvaren i značajan napredak u okviru inicjative „Otvoreni Balkan“.\nPredstavnici nekoliko švajcarskih firmi – koji se bave proizvodnjom hrane, nameštaja, kao i IK uslugama u Srbiji – izneli su svoja iskustva i razloge zbog kojih su Srbiju izabrali za sedište poslovnih aktivnosti.\nManifestaciji su prisustvovali i šef Stalne misije Republike Srbije pri UN u Ženevi ambasador Dejan Zlatanović, kao i prvi sekretar Ambasade Bojan Stojanović.\nPosebna sednica parlamenta počela je u 11 sati, a posebnoj sednici Skupštine prisustvuju predstavnici Vlade Srbije, Republike Srpske, pravosuđa, vojske i policije, verskih zajednica kao i 75 predstvnika diplomatskog kora. Vučić se pred inauguraciju obratio okupljenim građanima.\n“Zaklinjem se da ću sve svoje snage posvetiti očuvanju suverenosti i celine teritorije Republike Srbije, uključujući i Kosovo i Metohiju kao njen sastavni deo, kao i ostvarivanju ljudskih i manjinskih prava i sloboda, poštovanju i odbrani Ustava i zakona, očuvanju mira i blagostanja svih građana Republike Srbije i da ću savesno i odgovorno ispunjavati sve svoje dužnosti”.\nZakletva koju predsednik polaže još jedan je garant da je Kosovo i Metohija sastavni deo Srbije i predsednik se eksplcitno zaklinje da će čuvati južnu pokrajinu kao sastavni deo zemlje.\nZa prvi mandat, Vučić je zakletvu položio na Ustavu i Miroslavljevom jevanđelju, najstarijoj srpskoj knjizi.\nVučić je 3. aprila pobedio u prvom krugu redovnih predsednčkih izbora sa 58,59 odsto ukupnih glasova izašlih birača.\nPrvi mandat je započeo 31. maja 2017. godine, kada je svečano položio zakletvu u Domu Narodne skupštine.\nDonatorska podrška Švajcarske u procesu evrointegracija, doprinosu održivom i inkluzivnom rastu i podsticanju demokratskih procesa u Srbiji nastaviće se i u narednim godinama, poručeno je na svečanosti povodom predstavljanja plana saradnje dve zemlje u periodu od 2022. do 2025. godine.\nNa svečanosti koja je održana u Beogradu prisustvovali su Nj.e Urs Šmid, ambasador Švajcarske u Srbiji, ministarka privrede Anđelka Atanasković, šef razvojne saradnje Ambasade Švajcarske u Srbiji Rihard Koli, pomoćnica ministra prosvete za dualno obrazovanje Gabrijela Grujić, kao i mnogobrojni predstavnici EU i Vlade Srbije.\nDogađaj je organizovala Švajcarska ambasada kako bi se predstavio program investicija kojim će Švajcarska pružiti pomoć Srbiji u podizanju životnog standarda i usklađivanju sa evropskim vrednostima.\nMinistarka Atanasković navela je da je Švajcarska jedna od pet zemalja sa najvećim neto ulaganjima nerezidenata u Srbiju.\n“Danas švajcarske firme zapošljavaju u Srbiji preko 12.000 radnika. Prema podacima Republičkog zavoda za statistiku, u prva dva meseca ove godine iz Srbije je u Švajcarsku ostvaren izvoz od 18,9 miliona evra, što predstavlja rast od 18,9 odsto u odnosu na prošlu godinu”, navela je Atanasković.\nOna je dodala da je u istom periodu uvoz iz Švajcarske dostigao iznos od 86,6 miliona evra.\nAtanaskovićeva je takođe kazala da prostor za dalje unapređenje saradnje dve zemlje postoji i da se on može prepoznati kroz rast priliva švajcarskih investicija, posebno kroz grinfild projekte, ali i veći obim učešća u procesu privatizacije preduzeća.\n“Trenutno radimo na unapređenju nadzora nad radom javnih preduzeća, a Ugovor o donaciji nove informacione platforme između Ministarstva privrede i švajcarskog Sekretarijata za ekonomske poslove biće potpisan u petak 13. maja”, najavila je ministarka privrede.\nTakođe, zahvalila je na podršci Švajcarske tokom epidemije korona virusa, kada se, kazala je, pored borbe za zdravlje, vodila i bitka za očuvanje privrede, radnih mesta i ekonomske stabilnosti Srbije.\nPodsetila je i da je švajcarski parlament u jeku pandemije produžio program sveobuhvatne saradnje sa Srbijom, reprezentujući kontinuitet izvrsnih odnosa i ekonomskog partnerstva utemeljenog na međusobnom poverenju.\nAmbasador Šmid rekao je da je švajcarsko-srpski program saradnje deo Nove strategije Međunarodna saradnja 2021 – 2024, koji je usvojio švajcarski parlament 2020. i koji sadrži osnovne parametre za međunarodnu saradnju Švajcarske na globalnom nivou.\nŠmid je naveo da je finansijski okvir koji je postavio parlament njegove zemlje oko 13 milijardi švajcarskih franaka bespovratnih sredstava, što je više od 12,5 milijardi evra.\nMinistar odbrane Nebojša Stefanović rekao je da su Ministarstvo odbrane i Vojska Srbije formirali radne grupe koje vrše analizu svih segmenata koji se tiču postavljenog zadatka i planiranja mogućnosti ponovnog uvođenja redovnog služenja vojnog roka, saopštilo je Ministarstvo odbrane.\n„Očekujem da ćemo u naredne dve nedelje imati izrađen plan sa kompletnim analizama i najboljim rešenjima u pogledu finansijskog aspekta, aspekta obuke i aspekta regrutacije\nKako dalje stoji u saopštenju, njegov lični stav po ovom pitanju od ranije je poznat.\n„Kao što je predsednik Vučić i rekao, Srbija je vojno neutralna zemlja i kao takva smatram da treba da ima obavezni vojni rok, baš kao što ga imaju i Austrija i Švajcarska. Njegovim uvođenjem bi, pre svega, pojačali odbrambene kapacitete naše zemlje”, rekao je Stefanović.\nMinistar je istakao da je važno da mladi ljudi prođu obuku u vojničkim veštinama i da se upoznaju sa složenim borbenim sistemima i ostalom savremenom tehnikom, opremom i naoružanjem koje Vojska Srbije danas ima, a čime u prethodnim decenijama i nismo baš mogli da se pohvalimo. Mladi će, rekao je ministar Stefanović, posle služenja vojnog roka ne samo biti obučeni da u svakom trenutku mogu da priteknu u pomoć svojim bližnjima, već će steći i veštine i znanja koja će im značiti i te kako i u životu i u radu.\n„Naravno, konačnu odluku doneće parlament, ali duboko sam ubeđen i kao ministar odbrane i kao neko ko je služio vojni rok, da je to izuzetno korisno i za mlade ljude i našu zemlju”, zaključio je Stefanović u saopštenju Ministarstva odbrane.\nOd utorka, 3. maja, prestaju da važe sve mere kontrole i ograničenja za ulazak lica u Republiku Srbiju, u vezi sa zaraznom bolešću Kovid-19, kako za strane tako i za domaće državljane.\nDržavljani Srbije kao i strani državljani, pri ulasku u zemlju neće biti u obavezi da imaju negativan PCR test, brzi antigenski test, dokaz o preležanoj bolesti, niti potvrdu o vakcinaciji, bez obzira na to iz koje zemlje sveta dolaze u Srbiju.\nOdluka o slobodnom ulasku građana Srbije i stranih državljana u zemlju doneta je na osnovu trenutne epidemiološke situacije u našoj zemlji, i u skladu je sa odlukama većine zemalja Evrope i regiona.\nNadležne institucije nastavljaju da prate razvoj epidemiološke situacije u Srbiji iz sata u sat i blagovremeno će obaveštavati javnost.\nKovid ambulante, punktovi za testiranje na prisustvo virusa korona i punktovi za vakcinaciju nastavljaju da rade uobičajeno.\nNjegovo Kraljevsko Visočanstvo Princ Petar Karađorđević\nPrinc Petar Karađorđević saopštio je da je potpisao odluku o abdikaciji kojom se odriče svih prava koja mu pripadaju po osnovu prvorodstva i prenosi ih na sledećeg po starešinstvu rođenja, njegovog brata Filipa.\nPrinc Petar, najstariji sin princa Aleksandra Karađorđevića i unuk kralja Petra II Karađorđevića, odluku o abdikaciji, kako je naveo u saopštenju, potpisao je u sredu u palati Svetog Andreja u Sevilji, u prisustvu svedoka, kako naglašava, svestan da se tim činom odriče svih prava za sebe i sve svoje potomke koji su rođeni ili će tek biti rođeni u bračnoj vezi ili izvan bračne veze.\n“Ne odričem se prava koja proističu iz prava na nasleđe imena, člana Kraljevskog doma, titule kraljevića i svih drugih prava i obaveza koje zakon i tradicija daju i nalažu članu porodice”, naveo je princ Petar čija je odluka o abdikaciji stupila na snagu po potpisivanju.\nPotpisivanju su svedočili njegova majka princeza Marija da Glorija od Orleana i Bregance i Vojvotkinja od Segrorbe, njegov očuh Ignacio, Vojvoda od Segorbe, jeromonah Mikel Ortega Modest, starešina Crkve Svetog Arhangela Mihaila u Palmi na ostrvu Majorka, princ-naslednik Filip, princeza Danica, sestra Soul, grofica od Ampurijasa, Ljubodrag Grujić, član Krunskog veća, Kancelar ordena i Herald Doma Karađorđevog i Nikola Stanković, šef kabineta princa-naslednika.\nSmatra da je u interesu dinastije da princ-naslednik sa svojom porodicom živi u Srbiji među svojim narodom.\nNjegovo Kraljevsko Visočanstvo Princ Filip Karađorđević\nU tom smislu, ukazuje da je njegov brat princ Filip svoj i život svoje porodice vezao za Srbiju u kojoj se nakon devet decenija rodio i prvi muški član dinastije Karađorđević, naslednik princa Filipa kraljević Stefan.\nKako Digitec Galaxus piše na svom portalu, najveća online prodavnica u Švajcarskoj otvara nova radna mestu u Beogradu. Dva nova tima za softverski razvoj u oblasti sistema korisničkog servisa i održavanja proizvodnih podataka počinju uskoro sa radom u srpskoj metropoli.\nDigitex Galaxus već posluje od 2016. godine u Beogradu sa oko 300 zaposlenih. Kao razuman korak, navodi se u saopštenju, vidi se dalji tehnički razvoj u oblastima, gde su radnici u Srbiji bili već odgovorni. Aleksandar Zabunović, glavni menedžer Digitec Galaxusa u Srbiji, objašnjava kako u Srbiji postoje mnogobrojni dobri univerziteti i visokoobrazovani mladi IT stručnjaci i veruje da će Beograd pored Ciriha postati novi razvojni centar švajcarske kompanije.\nDigitec Glaxus naglašava u saopštenju da Cirih ostaje glavni centar i da ne izmešta radna mesta iz Švajcarske u Srbiji, već otvara nova radna mesta.\nUdruženje srpskih privredinka Švajcarske (USPŠ), održaće 13. i 14. maja 2022. godine Samit poslovne dijaspore u gradskoj hali Dietikon pored Ciriha (Stadthalle Dietikon).\nCiljevi Samita su podrška srpskim kompanijama u Švajcarskoj, kao i podsticanje ekonomskog razvoja i saradnje između dijaspore i Matice.\nTokom dva dana trajanja Samita, u okvoru Privrednog sajma i Ekonomskog foruma sastaće se švajcarske i srpske kompanije iz sektora energetike, informacionih tehnologija, medicine i nekretnina.\nNa Ekonomskom forumu govoriće se o informacionim tehnologijama, preciznije na temu kako će dijaspora i pandemija podstaći srpsko-švajcarsko preduzetništvo, kao i o Blockchain-u i njegovim tehnološkim izazovima i mogućnostima, NFTs-u i o projektu Limos4.\nDeo Foruma biće posvećen i medicini, na kome će se prisutnima obratiti Dr. Vladimir Cmiljanović, osnivač Swissrocekts & Rocketvax, koji će govoriti o razvoju druge generacije vakcina protiv Covid-19. Dok će o razovju poslovanja u digitalnom zdravstu govoriti stručnjak i gostujući govornik iz kompanije Veemedo.\nInvesticije i smernice za izgradnju solarnog parka, kao i o implementaciji regulatornog modela kantona Cirih u energetskom sektoru, biće jedna od tema energetskog dela Foruma.\nNa Forumu će se govoriti i o aktuelnoj situaciji nekretnina u Švajcarskoj, kao i o švajcarskom projektu Swiss Residence — King’s Fountain Dedinje u Begradu.\nSamit će otvoriti Ambasador Republike Srbije u Bernu, Nj.E. gospodin Goran Bradić, zajedno sa Oliverom Bertšingerom (Oliver Bertschinger) ispred SEC Privredne komore Švajcarska — Centralna Evropa.\nČetvriti po redu Samit srpskih privredinka biće održan nakon pauze zbog pandemijskih restrikcija. Prethodni Samiti su održani 2016., 2017. i 2018. godine.\nDetaljnije informacija o Samitu kao i ažuriranu agendu, možete pronaći na sajtu Udruženja srpskih privrednika Švajcarske, i na www.summit2022.ch\nBezbednosno informativna agencija (BIA) uputila je danas pismo Federalnoj obaveštajnoj službi Švajcarske (FIS) u kojem najoštrije osuđuje i demantuje, kako se navodi u saopštenju dostavljenom Tanjugu, maliciozne tvrdnje o uključenosti srpskih bezbednosnih službi u planiranje bilo čijeg ubistva.\nTime BIA reaguje na navodne pretnje smrću Diku Martiju, nekadašnjem izvestiocu Saveta Evrope koji je istraživao zločine OVK i trgovinu ljudskim organima, koje, kako tvrdi, dolaze iz „određenih krugova srpskih obaveštajnih službi”.\n„U ovim teškim vremenima, takve tvrdnje nepravedno nanose nesagledivu štetu Srbiji i ugledu BIA, i njenih pripadnika, koji posvećeno i profesionalno izvršavaju svoje radne zadatke isključivo u skladu sa zakonom. BIA će uprkos svim pritiscima i pokušajima destabilizacije nastaviti da radi na očuvanju mira i stabilnosti Srbije i njenih građana”, navodi se u saopštenju BIA.\nMarti je decembra 2020. dobio visoku policijsku zaštitu.\nOn je, u intervjuu za švajcarski dnevnik „Miz o poen”, rekao da je 18. decembra 2020. godine dobio poziv iz policije kada mu je rečeno da mu je život ugrožen i da će biti stavljen pod visoku policijsku zaštitu.\nKako je objasnio, od tada se nalazi pod najvišom policijskom zaštitom i ponuđeno mu je da promeni identitet i adresu, međutim on na to nije pristao.\nU tom intervjuu Marti je rekao da pretnja smrću „izgleda dolazi iz određenih krugova srpskih obaveštajnih službi” koje su, kako navodi, tražile od plaćenih ubica iz podzemlja da ga likvidiraju kako bi „bacili krivicu na Albance sa Kosova”.\nInače Marti je autor izveštaja za Savet Evrope 2010. godine u kojem je osudio zločine OVK, uključujući i „žutu kuću“; to jest trgovinu organima.\nNa osnovu tog izveštaja pokrenuta istraga protiv Hašima Tačija, kojem se sada sudi u Hagu.\nDik Marti pod policijskom zaštitom, tvrdi da mu prete iz krugova srpskih službi\nNekadašnji izvestilac Saveta Evrope koji je istraživao zločine OVK i trgovinu ljudskim organima Dik Marti, od decembra 2020. godine, ima vrlo visoku policijsku zaštitu, prenelo je nekoliko švajcarskih medija.\nU intervjuu za švajcarski Miz o Puan (Mise au Point) Dik Marti je rekao da je 18. decembra 2020. godine dobio poziv iz policije kada mu je rečeno da mu je život ugrožen i da će biti stavljen pod visoku policijsku zaštitu.\nKako kaže, od tada se nalazi pod najvišom policijskom zaštitom i ponuđeno mu je da promeni identitet i adresu, međutim on na to nije pristao.\n“Peti stepen zaštite podrazumeva nestanak, a to za mene nije dolazilo u obzir. Tako da smo do sada ostali na četvrtom nivou zaštite. Nikada se u Švajcarskoj nije dogodilo da neko toliko dugo ostane na tako visokom nivou opasnosti”, izjavio je Marti.\nKaže da pretnja smrću “izgleda dolazi iz određenih krugova srpskih obaveštajnih službi” koje su, kako navodi, tražile od plaćenih ubica iz podzemlja da ga likvidiraju kako bi “bacili krivicu na Albance sa Kosova”.\n“Ima nekadašnjih boraca koji su se specijalizovali za ubistva po narudžbinama, za novac, tako da nije potrebno puno novca da biste tako nekog likvidirali. Očigledno da neka državna služba želi da me eliminiše da bi diskreditovala svog protivnika, što je apsolutno neprihvatljivo. Naše sudske vlasti moraju reagovati čvrsto i brzo”, poručio je Marti.\nDodao je da je zahvalan svim ljudima koji ga štite, ali da to ne može trajati večno.\n“Rekao sam Fedpolu da se ne možemo više ograničavati na zaštitu, a da nemamo strategiju neutralizacije pretnje. Ne radi se samo o meni. Svi koji tragaju za istinom zaslužuju zaštitu, ali i pravdu. Zaslužuju da oni koji pokušavaju da ugroze njihov život budu sudski gonjeni. To se ne može tolerisati, a čini mi se da se to upravo radi”, dodaje Marti.\nŠvajcarski mediji prenose da policija u civilu više ne dežura ispred kuće Dika Martija, ali da su zaštitne mere i dalje jednako važne.\nKuća je, kako navode, puna kamera, opremljena alarmima i sigurnom sobom, u koju se Marti mora skloniti u slučaju napada. Policija u civilu je stacionirana u blizini.\nTokom svojih retkih putovanja, kako navode, Marti nosi pancir, njegov automobil je blindiran i u pratnji policijskih vozila u civilu.\nOni podsećaju da je Marti 2010. godine za Savet Evrope napisao izveštaj u kojem je osudio zločine OVK, uključujući i trgovinu organima i da je na osnovu tog izveštaja pokrenuta istraga protiv Hašima Tačija.\nNavode i da je Tači 2020. godine podneo ostavku na mesto predsednika Kosova, od tada mu se sudi u Hagu, ali na Kosovu i dalje “Tačija vide kao heroja rata za nezavisnost protiv Srbije”.\n4241 516 80


Mladi u Nišu nezainteresovani za neformalno obrazovanje\nPočetak/Društvo/Mladi u Nišu nezainteresovani za neformalno obrazovanje\nIstraživanje Organizacije civilnog društva Proaktiv u oblasti zapošljavanja mladih na području Topličkog i Nišavskog okruga pokazalo je da ne postoji organizovani i kontinuirani sistem za karijerni razvoj kao ni za obuke, stručne prakse i neformalno obrazovanje mladih, ali i da postoji „velika apatija i nezainteresovanost“ mladih kada je reč o neformalnom obrazovanju.\nNajznačajniji rezultati istraživanja predstavljeni su u Nišu institucijama i nevladinim organizacija uz napomenu da će svim NVO i institucijama koje se bave mladima uskoro biti dostavljen kompletan izveštaj na kome se radilo od septembra prošle godine.\nAutor istraživanja Nebojša Rančić rekao je da su razgovori sa mladima na području Nišavskog i Topličkog okruga pokazali da je „vrlo slabo informisanje“ mladih na temu karijernog razvoja, obuka, stručnih praksi i neformalnog obrazovanja, a da su „posebno zapostavljeni“ mladi na selu.\n„Istraživanje je pokazalo da 70 odsto mladih smatra da je u uslovima kakvi su sada kod nas teško pokrenuti sopstveni biznis. Veliki problem, po mišljenju mladih, predstavljaju korupcija i nepotizam“, istakao je Rančić.\nOn je kazao da su mladima „preko potrebne stručne prakse sa obaveznim metorstvom“ i da je u velikim centrima, pre svega u Beogradu mnogo šira lepeza ponude neformalnog obrazovanja.\n„Jedan od problema na koji su mladi ukazali je podsmevanje onima koji uče i trude se da postignu odlične rezultate tokom školovanja. Njihov stav je da obrazovanje nije za podsmevanje, da je potrebna sistemska reforma celog društva i prihvatanje drugog sistema vrednosti“, rekao je Rančić.\nPrema njegovim rečima, ciljevi Strategije Evropske unije za mlade za period od 2019. do 2027. godine mogu se primeniti i u našim uslovima.\n„Potrebno je omogućiti mladim ljudima da budu arhitekti sopstvenog života i da podrže svoj lični razvoj i samostalnost. Neophodno je ohrabriti i opremiti mlade ljude sredstvima potrebnim da postanu aktivni gradjani. Potrebno je takodje poboljšati političke odluke u pogledu uticaja mladih i na mlade u svim sektorima, posebno u oblasti zapošljavanja, obrazovanja, zdravstva i socijalne uključenosti“, istakao je Rančić.\nPotrebno je, dodao je Rančić, doprineti iskorenjivanju siromaštva mladih i svih oblika diskriminacije i promovisati socijalno uključivanje mladih.\nOn kazao da je izveštaj o Globalnoj konkurentnosti koji je uradio Svetski ekonomski forum, a koji se odnosi na mlade, za Srbiju jako zabrinjavajući, jer pokazuje da se po kapacitetu za zadržavanje talenata naša zemlja nalazi na 134. mestu od 138. zemalja, a po kapacitetu za privlačenje talenata na 132. od 138. zemalja, dok smo po kvalitetu obrazovnog sistema na 93. mestu od 138.\nIstraživanje o zapošljivosti i zapošljavanju mladih Proaktiv je uradio u okviru projekta „Glas zajednica o EU integracijama: Podsticaj dijalogu OCD i lokalnih vlasti oko javnih politika“.\nRezultati istraživanja biće iskorišćeni za kreiranje dokumenta sa preporukama i aktivnim merama za zapošljavanje mladih.\nmladi neformalno obrazovanje Proaktiv zaposlenje\nMladi iz pet različitih zemalja proveli nedelju dana u Nišu\nOni su mladi i ambiciozni i rade u “Vatrenom oku”, a vratili su se iz belog sveta\nNa niškom Keju lekari i mladi razgovoraju o koroni


Mali: Srbija je šampion u ekonomskim reformama | Novinska agencija Beta\nEKONOMIJA | 16.05.2019 18:25 > 16.05 18:25\nMinistar finansija Srbije Siniša Mali rekao je danas, tokom dvodnevne posete Briselu, da je Srbija "šampion u ekonomskim reformama", sa stopom rasta 4,3 odsto, koja je najveća u poslednjih deset godina.\nMali se sastao sa komesarom Evropske unije (EU) za budžet i ljudske resurse Ginterom Etingerom, i tom prilikom su se usaglasili da je Srbija značajno napredovala i postigla zavidne ekonomske rezultate u prethodnom periodu.\n"Zaključili smo da su nam rezultati u makroekonomiji i mikroekonomiji izuzetno dobri. Smanjuje se nezaposlenost i imamo suficit u budžetu treću godinu zaredom", rekao je Mali.\nMinistar je istakao da je izuzetno bitna pomoć i podrška EU, jer to otvara put ka rastu srpske ekonomije i privrede.\n"Molio sam gospodina Etingera da se u što kraćem periodu otvore poglavlja koja se odnose na finansijske usluge, koja bi trebalo da nam obezbede bolji pristup evropskim i drugim fondovima", kazao je Mali.\nFondovi bi mogli, prema rečima ministra, da omoguće Srbiji veća ulaganja u infrastrukturu, obrazovanje i zdravstvo.\n"Takvim ulaganjima ćemo doći do povećanja plata i penzija, odnosno boljeg životnog standarda gradjana. Novi sistem budžetiranja EU, do 2027. godine, otvara mogućnost zemljama koje nisu članice EU da imaju pristup fondovima. To je mogućnost koju ćemo mi sigurno iskoristiti", rekao je ministar finansija.\nMali će sutra u tom gradu učestvovati na Savetu za ekonomska i finansijska pitanja EU.\nPredsednik Svetske banke upozorava na nedostatak sredstava za ...\nKrkobabić: Poljoprivreda razvojna šansa Srbije, da povećamo njeno ...


Svet - Novosti dana - 23.09.2019 | Sputnjik Srbija\n09:10 19 Septembar 2020\nPrvi potpredsednik Vlade i ministar spoljnih poslova Ivica Dačić iskoristio je priliku da porazgovara sa Ivankom Tramp, savetnicom i ćerkom američkog predsednika Donalda Trampa tokom konferencije u UN o zaštiti verskih sloboda i tom prilikom ju je pozvao da poseti Srbiju.\nPariz, London i Berlin optužuju Iran za napad na saudijske naftne objekte\nLideri Francuske, Nemačke i Velike Britanije smatraju da Iran stoji iza napada na naftna postrojenja saudijske kompanije „Aramko“, navodi se u zajedničkom saopštenju.\nVašington i Varšava razmatraju opstrukciju „Severnog toka 2“\nPredsednici Sjedinjenih Američkih Država i Poljske, Donald Tramp i Andžej Duda, razgovarali su na marginama Gneralne skupštine UN na koji način je najbolje ometati realizaciju projekta „Severni tok 2“, saopštila je Bela kuća nakon razgovora.\nPraznom petardom na 800 godina pravoslavlja u Crnoj Gori i Boki\nNevladina organizacija Crnogorski pokret, koja je najavila da će Vrhovnom državnom tužilaštvu podnijeti krivičnu prijavu protiv Organizacionog odbora za obilježavanje 800 godina autokefalnosti SPC i svetosavlja u Crnoj Gori i Boki, traži i da tužilaštvo zabrani patrijarhu srpskom Irineju, kao učesniku te manifestacije, da dođe u Crnu Goru.\nDžonson pozvao Trampa da sklopi novi nuklearni sporazum s Iranom\nBritanski premijer Boris Džonson pozvao je Sjedinjene Države i njihove saveznike da sklope novi nuklearni sporazum s Iranom, a američki predsednik Donald Tramp je pozitivno odgovorio na taj predlog, prenose mediji.\nPS SE odgovorila Ukrajini: Savet Evrope nije kafić\nZemlja ispušta hladan krik: Prestanite! Počeo Samit o klimatskim promenama, Tramp svratio\nU Ujedinjenim nacijama u Njujorku počeo je celodnevni samit o klimatskim promenama, kako bi se sprečilo da globalno zagrevanje dostigne još opasnije nivoe.\nUkrajinska delegacija odbila učešće na sednici PS SE zbog Rusije\nNova delegacija Ukrajine u Parlamentarnoj skupštini Saveta Evrope (PS SE) zvanično je odbila da učestvuje na jesenjem zasedanju ove organizacije zbog povratka Rusije, ali će nastaviti konsultacije sa partnerima u Skupštini, saopštila je ukrajinska delegacija.\nCrna Gora: Krivična prijava protiv Amfilohija, zatraženo da se Irineju zabrani ulazak\nCrnogorski pokret je podneo krivičnu prijavu protiv organizatora obeležavanja 800 godina autokefallnosti SPC u Budvi krajem septembra i traži zabranu ulaska patrijarhu Irieneju u Crnu Goru tim povodom, preneo je portal RTCG.\nObezbeđenje blokira sedište kompanije „Tomas Kuk“ (video)\nObezbeđenje britanske turističke agencije „Tomas Kuk“ blokiralo je sedište pošto je ta turistička kompanija, jedna od najstarijih i najvećih na svetu, bankrotirala.\nLezbos pretrpan migrantima\nNagli porast broja migranata koji iz Turske stižu na ostrvo Lezbos izazvao je najgoru krizu na ovom grčkom ostrvu u poslednje četiri godine, kada je izbeglički talas bio na vrhuncu.


Mihajlović: Dok je bio u opoziciji, Vučić je kritikovao vlasti najviše zbog Kosova. Kad je došao na vlast predao je Prištini pravosuđe, policiju, energetiku, telekomunikacije... - Politički.rs\nBeta, Foto: YouTube/TV Marš Valjevo\n“U Prištini je živelo 40.000 Srba, a danas ih je samo 136. Etnički je očišćena cela Metohija… Ostali su Srbi na severu, enklave u centralnom Kosovu, u Štrpcu, Kosovskom Pomoravlju… Kada je povratak raseljenih mogao da se pokrene, desio se pogrom 17. marta 2004. godine. Vlasti u Beogradu su na pogrom odgovorile – molebanom i tako poručile Srbima na Kosovu – u Božijim ste rukama”, rekao je Mihajlović, koji je devedesetih godina prošlog veka bio izveštač RTS i BBC, glavni urednik Radio Prištine i direktor kosovskog Medija centra.\nGovoreći o briselskim pregovorima, naglasio je da Boris Tadić nije pristao da srpske institucije predju u kosovski sistem, “pa je nemačka kancelarka Angela Merkel za njega u Beograd donela ‘svilen gajtan'”.\n“Kad je došao na vlast predao je Prištini pravosudje, policiju, energetiku, telekomunikacije…, a nedavno i Brezovicu”, kazao je novinar.\nTagged: KOSOVO, KOSOVO I METOHIJA, MILIVOJE MIHAJLOVIĆ, NOVINAR


CEFL Online: Spremno za početni udarac\nSpremno za početni udarac\nU nedelju sa početkom u 14 časova, odigraće se dugo očekivano SELAF finale između Kragujevac Wild Boarsa i Vukova iz Beograda. Da li će jasni favorit, Boarsi, još jednom dokazati svoju dominaciju nad Vukovima, ili će beogradski tim ponoviti svoju jedinu pobedu nad velikim rivalom iz finala Kupa Srbije 2005. godine, saznaće se na stadionu FK Radnički na Novom Beogradu.\nDa se ova utakmica odigravala pre mesec dana, bilo bi rečeno da će se Vukovi uzdati u svoj napad, a Wild Boarsi u svoju odbranu da osvoji trofej. Sada, sa najboljim igračem Vukova, QB-om Andrejem Tasićem, van utakmice, jasno je da to više nije slučaj.\nKao i u njihovom poslednjem meču, kada se Andrej Tasić i povredio u prvom napadu, očekuje se da utakmica bude tvrda, sa karakteristično jakom odbranom Kragujevca na jednoj strani i odbranom Vukova koja je pronašla čvrstinu u drugom delu sezone, na drugoj strani.\nJedan od lidera u toj odbrani Kragujevca, linebacker Marko Obradović, koji je predvodio tim u broju obaranja i bio treći u ligi, nema sumnji koja je odbrana bolja.\n„Odbrana Kragujevca je definitivno najbolji deo bilo kog tima u ligi. Evidentan je strahovit napredak defanzivnih bekova i oni su u najvećoj meri kumovali dobroj odbrani” kaže Obradović.\nOčekuje da pobeda ode timu koji napravi najmanje grešaka.\n„Finale će da okarakterišu dve jake odbrane i dva napada trčanjem, ponajviše zbog povrede Tasića. Ekipa koja napravi manje grešaka odlučiće pobednika”, dodao je on.\nVukovi će neočekivano morati da se okrenu novom QB-u, jer će start imati Nemanja Petković. U svom jedinom startu do sada, protiv Legionara, imao je po jedan TD i presečenu loptu, ali u poslednjoj utakmici protiv Wild Boarsa, menjajući povređenog Tasića, Vukovi nisu zabeležili poene, a Petković je imao tri presečene lopte.\n„Svakako očekujem da odigram mnogo bolje. Više sam trenirao sa ekipom i ekipa je više naviknuta na novog QB-a. Odbrana igra odlično, najbolje od kada postoje Vukovi, pa ne sumnjam u taj deo tima. Napad će biti bolji. Pobeda bi mi puno značila i očekujem je“, rekao je Petković.\nUtakmici neće zaostajati u organizacionom delu. „Spremamo pravi spektakl, koji ne možete videti ni u jednom drugom sportu. Himnu ce uživo intonirati glumac Nikola Đuričko, na poluvremenu će nastupiti grupa Nightshift, koja će snimiti i spot za novu pesmu, biće prisutne navijačice oba kluba, vatromet na kraju utakmice, kao i dodela nagrada najboljim igračima“, izjavio je Goran Nišavić, predsednik Vukova i član UO SELAF-a.


RTCG - Radio Televizija Crne Gore - Nacionalni javni servis :: Društvo :: Djeca učila o bezbjednosti u saobraćaju\nVRTIĆ U ZAGORIČU 07. 05. 2019. 11:55 >> 11:58 0\nVRTIĆ U ZAGORIČU\nSlužbenici podgoričkog Centra bezbjednosti (CB) danas su u vrtiću Mali princ djeci održali predavanje o bezbjednosti u saobraćaju.\nPomoćnik komandira saobraćajne policije Igor Ivanović kazao je da je cilj da se poveća bezbjednost učesnika u saobraćaju, posebno djece koja sjede u vozilima njihovih roditelja i koja vežu sigurnosni pojas.\nOn je podsjetio da se posljednjih nekoliko godina prvacima održava čas o bezbjednosti u saobraćaju, koji počinje u septembru i traje mjesec.\nPrema riječima Ivanovića, treba obratiti pažnju na prve korake djece jer su i oni punopravni učesnici u saobraćaju.\n"Učimo ih kako preći ulici, na koje mjesto zauzeti poziciju u kabini i vezati sigurnosni pojas", rekao je Ivanović.\nZadnjih par godina, pojasnio je on, akcenat je stavljen na djecu školiskih i predškolskih uzrasta, gdje se vodi računa o tome da roditelji svoju djece smjeste u kabinu vozila gdje je to i propisano, da koriste sigurnosni pojas i da se pridržavaju propisa.\nOn je kazao da su djeca na pješačkim prelazima kao i odrasli zaštićena onoliko koliko ih vozači štite.\n"Zato saobraćajna policija apeluje na sve vozače da posebno u zonama škola obrate pažnju na pješake i na saobraćajne znakove koji se nalaze u blizini obrazovnih ustanova", poručio je Ivanović.\nKako je kazao, od kad je počela kampanja u svaku podgoričku školu održavaju se časovi o bezbjednosti u saobraćaju.\n"Djeca su upućena isto koliko i odrasli, odnosno znaju osnovne stvari, upoznata su sa zakonom o bezbjednosti u saobraćaju, znaju kad treba preći kolovoz i koje su im sankcije", istakao je Ivanović.\nOn smatra da čas o bezbjednosti saobraćaja treba da bude obavezan, kako bi i starije generacije obučile prije polaganja vozačkog ispita.